CELEX: 42013X0327(01)
Language: mt
Date: 2013-03-27 00:00:00
Title: Ir-Regolament Nru 12 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni tal-vetturi fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt

27.3.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 89/1
               
            It-testi oriġinali tan-NU/KEE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343 disponibbli f’:
      http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru 12 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni tal-vetturi fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt
      Li jinkorpora t-test validu kollu sa:
      Is-Suppliment 1 tas-serje 04 tal-emendi - Id-data tad-dħul fis-seħħ: is-26 ta’ Lulju 2012.
      KONTENUT
      IR-REGOLAMENT
      
                  1.
               
               Kamp tal-applikazzjoni
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               L-ispeċifikazzjonijiet
               
            
                  6.
               
               It-testijiet
               
            
                  7.
               
               Modifiki u estensjoni tal-approvazzjoni tat-tip ta’ vettura jew tat-tip ta’ kontroll tal-istering
               
            
                  8.
               
               Konformità tal-produzzjoni
               
            
                  9.
               
               Penali għal nuqqasijiet fil-konformità tal-produzzjoni
               
            
                  10.
               
               Struzzjonijiet
               
            
                  11.
               
               Produzzjoni mwaqqfa għalkollox
               
            
                  12.
               
               Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtorità tal-Approvazzjoni tat-Tip
               
            
                  13.
               
               Dispożizzjonijiet tranżitorji
               
            L-ANNESSI
      
                  ANNESS 1A
               
               Komunikazzjoni dwar l-approvazzjoni jew l-estensjoni jew iċ-ċaħda jew l-irtirar tal-approvazzjoni, jew il-produzzjoni mwaqqfa għalkollox ta’ tip ta’ vettura, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
               
            
                  ANNESS 1B
               
               Komunikazzjoni dwar l-approvazzjoni jew l-estensjoni jew iċ-ċaħda jew l-irtirar tal-approvazzjoni, jew il-produzzjoni mwaqqfa għalkollox ta’ tip ta’ vettura, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont il-parti rilevanti tar-Regolament Nru 12.
               
            
                  ANNESS 2
               
               Arranġamenti tal-marki tal-approvazzjoni
               
            
                  ANNESS 3
               
               It-test tal-impatt frontali kontra ostaklu
               
            
                  ANNESS 4
               
               It-test tal-blokka tal-karozzerija
               
            
                  Appendiċi:
               
               Il-Blokka tal-karozzerija
               
            
                  ANNESS 5
               
               It-test tal-forma tar-ras
               
            
                  ANNESS 6
               
               Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet ta’ bilqiegħda f’vetturi bil-mutur
               
            
                  Appendiċi 1:
               
               Deskrizzjoni tal-magna tridimensjonali tal-punt “H”
               
            
                  Appendiċi 2:
               
               Is-sistema ta’ referenza tridimensjonali
               
            
                  Appendiċi 3:
               
               Id-dejta ta’ referenza dwar il-pożizzjonijiet ta’ bilqiegħda
               
            
                  ANNESS 7.
               
               Il-proċeduri tat-test għall-protezzjoni tal-okkupanti ta’ vetturi li jaħdmu bil-qawwa elettrika minn vulaġġ għoli u tixrid tal-elettrolit
               
            
                  Appendiċi:
               
               Is-Suba’ tat-Test Artikolat (IPXXB)
               
            1.   KAMP TAL-APPLIKAZZJONI
      
               
                  1.1.
               
               
                  Dan ir-Regolament japplika għall-aġir tal-mekkaniżmu tal-istering u għall-motopropulsiv elettriku (eletrical power train) li taħdem b’vultaġġ għoli kif ukoll il-komponenti u s-sistemi b’vultaġġ għoli li huma mqabbda galvanikament mal-assemblaġġ b’vultaġġ għoli (high voltage bus) tal-motopropulsiv elettriku, ta’ vetturi bil-mutur tal-kategorija M1, u vetturi tal-kategorija N1 b’massa permessibbli massima ta’ inqas minn 1 500 kg, fir-rigward tal-protezzjoni tal-okkupanti f’ħabta frontali.
               
            
               
                  1.2.
               
               
                  Fuq talba tal-manifattur, il-vetturi minbarra dawk imsemmija fil-paragrafu 1.1 hawn fuq, jistgħu jiġu approvati skont dan ir-Regolament.
               
            2.   DEFINIZZJONIJIET
      Għall-finijiet ta’ dan ir-Regolament,
      2.1.   “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt;
      2.2.   “Tip ta’ vettura” tfisser kategorija ta’ vetturi bil-mutur li ma jvarjawx f’aspetti essenzjali bħalma huma:
      2.2.1.   Vettura li taħdem b’magna tal-kombustjoni interna:
      
                  2.2.1.1.
               
               
                  L-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
               
            
                  2.2.1.2.
               
               
                  Il-massa tal-vettura li tista’ tinstaq, kif inhu definit fil-paragrafu 2.18 hawn taħt;
               
            2.2.2.   Vettura li taħdem b’magna elettrika
      
               
                  2.2.2.1.
               
               
                  L-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
               
            
               
                  2.2.2.2.
               
               
                  Il-postijiet fejn ikunu r-RESS (is-Sistemi li Jaħżnu l-Enerġija Rikarikabbli), diment li dawn ikollhom effett negattiv fuq ir-riżultat tat-test tal-impatt preskritt f’dan ir-Regolament;
               
            
               
                  2.2.2.3.
               
               
                  Il-massa tal-vettura li tista’ tinstaq, kif inhu definit fil-paragrafu 2.18 hawn taħt.
               
            2.3.   “Approvazzjoni ta’ kontroll tal-istering” tfisser l-approvazzjoni ta’ tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt;
      2.4.   “Tip ta’ kontroll tal-istering” tfisser kategorija ta’ kontrolli tal-istering li mhumiex differenti f’aspetti essenzjali bħalma huma:
      
                  2.4.1.
               
               
                  L-istruttura, id-dimensjonijiet, il-linji u l-materjali kostitwenti;
               
            2.5.   “Kontroll tal-istering” tfisser it-tagħmir tal-istering, normalment ir-rota tal-istering, li jintuża mis-sewwieq;
      2.6.   “Kontroll ġenerali tal-istering” tfisser kontroll tal-istering li jista’ jitwaħħal fuq aktar minn tip approvat wieħed ta’ vettura fejn id-differenzi fit-twaħħil tal-kontroll tal-istering mal-kolonna tal-istering ma jaffettwax l-azzjoni tal-impatt tal-kontroll tal-istering;
      2.7.   “Borża tal-arja” tfisser borża flessibbli ddisinjata biex timtela b’gass taħt pressjoni, u:
      
                  2.7.1.
               
               
                  Hija ddisinjata biex tipproteġi lis-sewwieq tal-vettura jekk ikollu impatt mal-kontroll tal-istering;
               
            
                  2.7.2.
               
               
                  Tintefaħ b’tagħmir li jkun attwat meta l-vettura jkollha impatt;
               
            2.8.   “Rimm tal-kontroll tal-istering” tfisser id-dawra ta’ barra kważitorojdali, fil-każ tar-rota tal-istering, li normalment ix-xufier jaħfinha f’idejh waqt is-sewqan;
      2.9.   “Magħżel” tfisser virga tal-ħadid li tgħaqqad ir-rimm tal-kontroll tal-istering mal-boxxla;
      2.10.   “Boxxla” tfisser il-parti tal-kontroll tal-istering, normalment tkun fin-nofs, li:
      
                  2.10.1.
               
               
                  Tgħaqqad il-kontroll tal-istering max-xaft tal-istering,
               
            
                  2.10.2.
               
               
                  twassal it-torque mill-kontroll tal-istering għax-xaft tal-istering;
               
            2.11.   “Ċentru tal-boxxla tal-kontroll tal-istering” tfisser il-punt f’wiċċ il-boxxla li huwa f’linja mal-assi tax-xaft tal-istering;
      2.12.   “Pjan tal-kontroll tal-istering” tfisser, fil-każ tar-rota tal-istering, il-wiċċ ċatt li jaqsam ir-rimm tar-rota tal-istering b’mod ugwali bejn is-sewwieq u quddiem tal-vettura;
      2.13.   “Xaft tal-isteering” tfisser il-komponent li lill-ger tal-istering iwassallu t-torque applikat fuq il-kontroll tal-istering;
      2.14.   “Kolonna tal-istering” tfisser l-ilqugħ li jdawwar ix-xaft tal-istering;
      2.15.   “Mekkaniżmu tal-istering” tfisser dak kollu li jikkostitwiixi l-kontroll tal-istering, il-kolonna tal-istering, l-aċċessorji tal-assemblaġġ, ix-xaft tal-istering, l-ilqugħ tal-ger tal-istering, u l-komponenti l-oħra kollha bħal dawk iddisinjati biex jgħinu fl-assorbiment tal-enerġija jekk ikun hemm impatt mal-kontroll tal- istering;
      2.16.   Il-kompartiment tal-passiġġier
      2.16.1.   “Kompartiment tal-passiġġier fejn tidħol il-protezzjoni tal-okkupant” tfisser l-ispazju għall-akkomodazzjoni tal-okkupant, magħluq bis-saqaf, il-qiegħ, il-ħitan tal-ġnub, il-bibien, it-twieqi ta’ barra u d-diviżjoni ta’ quddiem (front bulkhead) u l-pjan tad-diviżjoni tal-kompartiment ta’ wara jew il-pjan tal-appoġġ tad-dahar tas-sit ta’ wara.
      2.16.2.   “Kompartiment tal-passiġġier għall-valutazzjoni tas-sikurezza elettrika” tfisser l-ispazju għall-akkomodazzjoni tal-okkupant, magħluq permezz tas-saqaf, il-qiegħ, il-ħitan tal-ġnub, il-bibien, it-twieqi ta’ barra u d-diviżjoni ta’ quddiem (front bulkhead) u ta’ wara (rear bulkhead, jew rear gate), kif ukoll mill-ostakli u l-kaxxi għall-protezzjoni mill-elettriku provduti biex il-motopropulsiv jiġi protett minn kuntatt dirett mal-live parts ta’ vultaġġ għoli.
      2.17.   “Impattur” jikkonsisti minn forma tar-ras emisferika riġida b’dijametru ta’ 165 mm, skont il-paragrafu 3 tal-Anness 5 ta’ dan ir-Regolament;
      2.18.   “Massa ta’ vettura li tista’ tinstaq” tfisser il-massa tal-vettura, mhux okkupata u mhux mgħobbija iżda mimlija bil-fjuwil, bil-likwidu għat-tkessiħ tal-magna, bl-għodod lubrikanti u b’rota awżiljari jekk mogħtija bħala tagħmir standard mill-manifattur tal-vettura, u r-RESS.
      2.19.   “Vultaġġ għoli” tfisser il-klassifikazzjoni ta’ komponent jew ċirkwit elettriku diment li l-vultaġġ operattiv tiegħu ikun > 60 V u ≤ 1 500 V f’kurrent dirett (DC) jew > 30 V u ≤ 1 000 V f’kurrent li jalterna (AC) root-mean-square (rms);
      2.20.   “Sistemi li Jaħżnu l-Enerġija Rikarikabbli (RESS)” tfisser is-sistema rikarikabbli li taħżen l-enerġija li tagħti enerġija elettrika għall-propulsjoni;
      2.21.   “Ostaklu għall-protezzjoni mill-elettriku” tfisser il-parti li tagħti protezzjoni kontra l-kuntatt dirett mal-live parts ta’ vultaġġ għoli;
      2.22.   “Motopropulsiv elettriku” tfisser iċ-ċirkwit elettriku li jinkludi l-mutur(i) tat-trazzjoni, u jista’ jinkludi wkoll ir-RESS, is-sistema tal-konverżjoni tal-enerġija elettrika, il-konvertituri elettroniċi, il-kablaġġ u l-konnetturi assoċjati, u s-sistema ta’ agganċ biex tiġi ċċarġjata r-RESS;
      2.23.   “Live parts” tfisser il-parti(jiet) konduttiva(i) maħsuba biex jiġu enerġizzati elettrikament fl-użu normali;
      2.24.   “Parti konduttiva esposta” tfisser il-parti konduttiva li tista’ tintmess skont id-dispożizzjonijiet tal-IPXXB ta’ protezzjoni u li tiġi enerġizzata elettrikament f’kundizzjonijiet ta’ nuqqas ta’ iżolazzjoni. Din tinkludi partijiet taħt għata li tista’ tinqala’ mingħajr għodda.
      2.25.   “Kuntatt dirett” tfisser il-kuntatt ta’ persuni ma’ live parts b’voltaġġ għoli;
      2.26.   “Kuntatt indirett” tfisser il-kuntatt ta’ persuni ma’ partijiet konduttivi esposti;
      2.27.   “IPXXB ta’ protezzjoni” tfisser il-protezzjoni minn kuntatt ma’ live parts b’vultaġġ għoli provdut minn ostaklu jew kaxxa għall-protezzjoni mill-elettriku u li jkun ittestjat permezz tas-Suba’ tat-Test Artikolat (il-Jointed Test Finger) (IPXXB) kif deskritt fil-paragrafu 4 tal-Anness 7;
      2.28.   “Vultaġġ operattiv” tfisser l-ogħla valur tal-vultaġġ root-mean-square (rms) ta’ ċirkwit elettriku speċifikat mill-manifattur, u li jista’ jkun hemm bejn il-partijiet konduttivi f’kundizzjonijiet ta’ ċirkwit miftuħ jew f’kundizzjonijiet ta’ tħaddim normali jekk iċ-ċirkwit elettriku jkun maqsum b’iżolazzjoni galvanika, il-vultaġġ operattiv jiġi definit għal kull ċirkwit maqsum, rispettivament;
      2.29.   “Sistema ta’ agganċ biex tiġi ċċarġjata s-sistema li taħżen l-enerġija rikarikabbli (RESS)” tfisser iċ-ċirkwit elettriku użat biex tiġi ċċarġjata r-RESS minn provvista esterna tal-enerġija elettrika inkluża l-plakka tal-vettura;
      2.30.   “Xażi elettriku” tfisser sett magħmul minn partijiet konduttivi konnessi flimkien bl-elettriku, li l-potenzjal elettriku tiegħu jittieħed bħala referenza;
      2.31.   “Ċirkwit elettriku” tfisser ġabra ta’ live parts b’vultaġġ għoli, konnessi flimkien, iddisinjata biex tkun enerġizzata elettrikament fit-tħaddim normali.
      2.32.   “Sistema tal-konverżjoni tal-enerġija elettrika” tfisser sistema li tiġġenera u tagħti enerġija elettrika għall-propulsjoni elettrika;
      2.33.   “Konvertitur elettroniku” tfisser tagħmir li jista’ jikkontrolla u/jew jikkonverti l-enerġija elettrika għall-propulsjoni elettrika;
      2.34.   “Kaxxa” tfisser il-parti li tagħlaq l-unitajiet interni u li tipproteġi kontra kull kuntatt dirett;
      2.35.   “Assemblaġġ b’Vultaġġ Għoli” tfisser iċ-ċirkwit elettriku, inkluża s-sistema ta’ agganċ biex tiġi ċċarġjata r-RESS li titħaddem b’vultaġġ għoli;
      2.36.   “Insulatur solidu” tfisser il-kisja ta’ insulazzjoni tal-kablaġġ, mogħtija sabiex tgħatti u tipprevjeni l-live parts b’vultaġġ għoli minn kull kuntatt dirett. Dan jinkludi għatien biex jinsulaw il-live parts b’vultaġġ għoli tal-konnetturi; u ż-żebgħa u l-verniċ għall-iskop ta’ insulazzjoni;
      2.37.   “Skonnettur awtomatiku” tfisser tagħmir li meta jitħaddem, jifred galvanikament is-sorsi ta’ enerġija elettrika mill-bqija taċ-ċirkwit b’vultaġġ għoli tal-motopropulsiv elettriku;
      2.38.   “Batterija ta’ trazzjoni tat-tip miftuħa” tfisser tip ta’ batterija li taħdem bil-likwidu u li tiġġenera l-gass tal-idroġenu rilaxxat fl-atmosfera.
      3.   APPLIKAZZJONI GĦALL-APPROVAZZJONI
      3.1.   It-tip ta’ vettura
      
               
                  3.1.1.
               
               
                  L-applikazzjoni għall-approvazzjoni tat-tip ta’ vettura għall-protezzjoni tas-sewwieq mill-mekkaniżmu tal-istering jekk ikun hemm impatt għandha titressaq mill-manifattur tal-vettura jew mir-rappreżentant akkreditat tiegħu.
               
            
               
                  3.1.2.
               
               
                  Din għandu jkollha magħha tliet kopji tad-dokumenti li jissemmew hawn isfel u dawn id-dettalji li ġejjin:
                  
                              3.1.2.1.
                           
                           
                              Deskrizzjoni dettaljata tat-tip ta’ vettura rigward l-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
                           
                        
                              3.1.2.2.
                           
                           
                              Tpinġijiet, fuq skala xierqa u b’dettall biżżejjed, tal-mekkaniżmu tal-istering u t-twaħħil tiegħu max-xażi u l-karozzerija;
                           
                        
                              3.1.2.3.
                           
                           
                              Deskrizzjoni teknika ta’ dan il-mekkaniżmu;
                           
                        
                              3.1.2.4.
                           
                           
                              Indikazzjoni tal-massa tal-vettura li tista’ tinstaq;
                           
                        
                              3.1.2.5.
                           
                           
                              Evidenza li l-kontroll tal-istering kien approvat skont il-paragrafu 5.2 tar-Regolament, jekk applikabbli;
                           
                        
                              3.1.2.6.
                           
                           
                              Evidenza li l-mekkaniżmu tal-istering jikkonforma mal-ispeċifikazzjonijiet tal-paragrafu 5.2.2 tar-Regolament Nru 94 diment li l-applikazzjoni għall-approvazzjoni tkun tressqet mill-applikant skont il-paragrafu 5.1.2 hawn taħt;
                           
                        
                              3.1.2.7.
                           
                           
                              Evidenza li l-mekkaniżmu tal-istering jikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94 diment li l-applikazzjoni għall-approvazzjoni titressaq mill-applikant skont il-paragrafu 5.2.1 hawn taħt;
                           
                        
                              3.1.2.8.
                           
                           
                              Deskrizzjoni ġenerali tat-tip ta’ sors tal-enerġija elettrika, il-post u l-motopropulsiv elettriku (eż. ibrida, elettrika).
                           
                        
            
               
                  3.1.3.
               
               
                  Dan li ġej għandu jitressaq lis-Servizz Tekniku responsabbli mit-twettiq tat-testijiet tal-approvazzjoni:
                  
                              3.1.3.1.
                           
                           
                              Vettura, rappreżentattiva tat-tip ta’ vettura li trid tiġi approvata, għat-test imsemmi fil-paragrafu 5.1 hawn taħt;
                           
                        
                              3.1.3.2.
                           
                           
                              Vettura oħra, jew dawk il-partijiet tal-vettura li huma meqjusa essenzjali għat-testijiet imsemmija fil-paragrafi 5.2 u 5.3 hawn taħt, fid-diskrezzjoni tal-manifattur u bi qbil mas-servizz tekniku.
                           
                        
                              3.1.3.3.
                           
                           
                              L-awtorità kompetenti għandha tivverifika l-eżistenza ta’ arranġamenti sodisfaċenti sabiex ikunu żgurati kontrolli effettivi tal-konformità tal-produzzjoni qabel ma tingħata l-approvazzjoni tat-tip.
                           
                        
            3.2.   Tip ta’ kontroll tal-istering
      
               
                  3.2.1.
               
               
                  L-applikazzjoni għall-approvazzjoni tat-tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt għandha titressaq mill-manifattur tal-kontroll tal-istering jew mir-rappreżentant akkreditat tiegħu.
               
            
               
                  3.2.2.
               
               
                  Din għandu jkollha magħha tliet kopji tad-dokumenti li jissemmew hawn isfel u dawn id-dettalji li ġejjin:
                  
                              3.2.2.1.
                           
                           
                              Deskrizzjoni dettaljata tat-tip ta’ kontroll tal-istering rigward l-istruttura, id-dimensjonijiet u l-materjali kostitwenti tal-kontroll tal-istering;
                           
                        
                              3.2.2.2.
                           
                           
                              Tpinġijiet, fuq skala xierqa u b’dettall biżżejjed, tal-mekkaniżmu tal-istering u u t-twaħħil tiegħu max-xażi u l-karozzerija;
                           
                        
                              3.2.2.3.
                           
                           
                              Evidenza li l-kontroll tal-istering jikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94 diment li l-applikazzjoni għall-approvazzjoni titressaq mill-applikant skont il-paragrafu 5.2.1 hawn taħt.
                           
                        
            
               
                  3.2.3.
               
               
                  Kontroll tal-istering rappreżentattiv tat-tip ta’ kontroll tal-istering li jrid ikun approvat kif ukoll, fid-diskrezzjoni tal-manifattur u bi qbil mas-servizz tekniku, dawk il-partijiet tal-vettura li huma meqjusa minnu bħala essenzjali għat-test, għandhom jitressqu lis-servizz tekniku responsabbli mit-twettiq tat-testijiet tal-approvazzjoni għat-test imsemmi fil-paragrafi 5.2 u 5.3 hawn taħt.
               
            4.   APPROVAZZJONI
      4.1.   Ċertifikat li jaqbel mal-mudell speċifikat fil-paragrafi 4.1.1 jew 4.1.2 għandu jinhemeż maċ-ċertifikat tal-approvazzjoni tat-tip.
      
                  4.1.1.
               
               
                  L-Anness 1 A għall-applikazzjonijiet li jissemmew fil-paragrafu 3.1.;
               
            
                  4.1.2.
               
               
                  L-Anness 1B għall-applikazzjonijiet li jissemmew fil-paragrafu 3.2.
               
            4.2.   It-tip ta’ vettura
      
               
                  4.2.1.
               
               
                  Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti tal-paragrafi 5 u 6 hawn taħt u tal-Annessi 4, 5 u 6 ta’ dan ir-Regolament, l-approvazzjoni ta’ din it-tip ta’ vettura għandha tingħata.
               
            
               
                  4.2.2.
               
               
                  Numru tal-approvazzjoni għandu jingħata lil kull tip approvat. L-ewwel żewġ numri tiegħu (bħalissa 04 li jikkorrispondu għas-serje 04 tal-emendi) għandhom juru s-serje tal-emendi li fihom l-aktar emendi tekniċi kbar riċenti li saru lir-Regolament meta nħarġet l-approvazzjoni. Din il-Parti Kontraenti m’għandhiex tagħti l-istess numru lill-istess tip ta’ vettura mgħammra b’tip ieħor ta’ mekkaniżmu tal-istering, jew lil tip ieħor ta’ vettura, kif definit fil-paragrafu 2.2 hawn fuq.
               
            
               
                  4.2.3.
               
               
                  L-avviż tal-approvazzjoni jew tal-estensjoni jew taċ-ċaħda tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet għall-Ftehim li jkunu qed japplikaw dan ir-Regolament, permezz ta’ formola li tikkonforma mal-mudell fl-Anness 1 A ta’ dan ir-Regolament.
               
            
               
                  4.2.4.
               
               
                  Ma’ kull vettura li tikkonforma ma’ tip ta’ vettura approvat skont dan ir-Regolament, għandha titwaħħal, b’mod li tidher mill-ewwel u f’post faċilment aċċessibbli li ġie speċifikat fil-formola tal-approvazzjoni, marka internazzjonali tal-approvazzjoni li jkun fiha:
                  
                              4.2.4.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (1);
                           
                        
                              4.2.4.2.
                           
                           
                              In-numru ta’ dan ir-Regolament, segwit mill-ittra “R”, sink u n-numru tal-approvazzjoni fuq in-naħa tal-lemin taċ-ċirku preskritt fil-paragrafu 4.2.4.1.
                           
                        
            
               
                  4.2.5.
               
               
                  Jekk il-vettura tikkonforma ma’ tip ta’ vettura approvat, skont wieħed jew aktar mir-Regolamenti l-oħra annessi mal-Ftehim, fil-pajjiż li jkun ta l-approvazzjoni skont dan ir-Regolament, is-simbolu preskritt fil-paragrafu 4.2.4.1 m’għandux għalfejn ikun ripetut; f’dan il-każ, in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li skonthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 4.2.4.1.
               
            
               
                  4.2.6.
               
               
                  Il-marka tal-approvazzjoni trid tkun ċara biex tinqara u indelibbli.
               
            
               
                  4.2.7.
               
               
                  Il-marka tal-approvazzjoni għandha titqiegħed qrib il-pjanċa tad-dejta tal-vettura mwaħħla mill-manifattur, inkella fuqha.
               
            4.3.   Tip ta’ kontroll tal-istering
      
               
                  4.3.1.
               
               
                  Jekk il-kontroll tal-istering sottomess għal approvazzjoni separata skont dan ir-Regolament jissodisfa r-rekwiżiti tal-paragrafi 5 u 6 hawn taħt u tal-Annessi 4, 5 u 6 ta’ dan ir-Regolament, l-approvazzjoni ta’ dan it-tip ta’ kontroll tal-istering għandha tingħata. Din tapplika biss għal kontrolli tal-istering li ma fihomx borża tal-arja.
               
            
               
                  4.3.2.
               
               
                  Numru tal-approvazzjoni għandu jingħata lil kull tip approvat. L-ewwel żewġ numri tiegħu (bħalissa 04 li jikkorrispondu għas-serje 04 tal-emendi) għandhom juru s-serje tal-emendi li fihom l-aktar emendi tekniċi kbar riċenti li saru lir-Regolament meta nħarġet l-approvazzjoni. L-istess Parti Kontraenti m’għandiex tagħti l-istess numru lil tip ieħor ta’ kontroll tal-istering kif definit fil-paragrafu 2.4 hawn fuq.
               
            
               
                  4.3.3.
               
               
                  L-avviż tal-approvazzjoni jew tal-estensjoni jew taċ-ċaħda tal-approvazzjoni ta’ tip ta’ kontroll tal-istering skont dan ir-Regolament għandu jiġi kkomunikat lill-Partijiet għall-Ftehim li jkunu qed japplikaw dan ir-Regolament, permezz ta’ formola li tikkonforma mal-mudell fl-Anness 1B ta’ dan ir-Regolament.
               
            
               
                  4.3.4.
               
               
                  Ma’ kull kontroll tal-istering li jikkonforma ma’ tip ta’ kontroll tal-istering approvat skont dan ir-Regolament, għandha titwaħħal, b’mod li tidher mill-ewwel u f’post faċilment aċċessibbli li ġie speċifikat fil-formola tal-approvazzjoni, marka internazzjonali tal-approvazzjoni li jkun fiha:
                  
                              4.3.4.1.
                           
                           
                              Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (1);
                           
                        
                              4.3.4.2.
                           
                           
                              In-numru tal-approvazzjoni mqiegħda taħt iċ-ċirku.
                           
                        
                              4.3.4.3.
                           
                           
                              Is-simbolu R94-02 fil-każ ta’ approvazzjoni skont il-paragrafu 5.2.1 hawn taħt.
                           
                        
            
               
                  4.3.5.
               
               
                  Il-marka tal-approvazzjoni trid tkun ċara biex tinqara u indelibbli.
               
            4.4.   L-Anness 2 ta’ dan ir-Regolament jagħti eżempji ta’ arranġamenti ta’ marki tal-approvazzjoni.
      5.   SPEĊIFIKAZZJONIJIET
      5.1.   Meta l-vettura mhux mgħobbija, f’kundizzjoni li tkun tista’ tinstaq, mingħajr manikkin, hija ttestjata għall-ħbit kontra ostaklu bi spid ta’ 48,3 km/h (30 mph), fuq tal-kolonna tal-isteering u x-xaft tagħha ma għandux jiċċaqlaq lura, b’mod orizzontali u parallel mal-assi lonġitudinali tal-vettura, b’aktar minn 12,7 ċm u wkoll mhux aktar minn 12,7 cm vertikalment ‘il fuq, iż-żewġ dimensjonijiet huma meqjusa f’relazzjoni għal punt tal-vettura li mhux affettwat mill-impatt (2).
      5.1.1.   Barra minn hekk, vetturi mgħammra b’motopropulsiv elettriku għandhom jissodisfaw il-paragrafu 5.5. Dan jista’ jintwera b’test separat tal-impatt frontali fuq talba tal-manifattur u wara l-validazzjoni mis-Servizz Tekniku, u dan diment li l-komponenti elettriċi ma jinfluwenzawx il-livell ta’ protezzjoni tas-sewwieq tat-tip ta’ vettura kif definit f’dan ir-Regolament.
      5.1.2.   L-ispeċifikazzjonijiet tal-paragrafu 5.1 hawn fuq jitqiesu sodisfaċenti jekk il-vettura mgħammra b’sistema tal-istering bħal din, tikkonforma mal-ispeċifikazzjonijiet tal-paragrafu 5.2.2 tar-Regolament Nru 94.
      5.2.   Meta l-kontroll tal-istering jintlaqat minn blokka tal-karozzerija rilaxxata kontra dan il-kontroll bi spid relattiv ta’ 24,1 km/h (15 mph), il-forza applikata għall-blokka tal-karozzerija mill-kontroll tal-istering ma għandhiex taqbeż 1 111 daN.
      5.2.1.   Jekk il-kontroll tal-istering huwa mgħammar b’borża tal-arja, l-ispeċifikazzjonijiet tal-paragrafu 5.2 hawn fuq jitqiesu sodisfaċenti jekk il-vettura mgħammra b’sistema tal-istering bħal din, tikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94.
      5.3.   Meta l-kontroll tal-istering jintlaqat minn impattatur mitluq kontra dan il-kontroll bi spid relattiv ta’ 24,1 km/h, skont il-proċeduri tal-Anness 5, id-deċellerazzjoni tal-impattatur ma għandhiex taqbeż it-80 g kumulattiva għal iktar minn 3 millisekondi. Id-deċellerazzjoni għandha dejjem tkun inqas minn 120 g ma’ C.F.C. 600 Hz.
      5.4.   Il-kontroll tal-istering għandu jitfassal, jinbena u jitwaħħal b’tali mod li:
      5.4.1.   Qabel it-test tal-impatt preskritt fil-paragrafi 5.2 u 5.3 hawn fuq, l-ebda parti mill-wiċċ tal-kontroll tal-istering, diretta lejn is-sewwieq, li tista’ tagħmel kuntatt magħha sfera b’dijametru ta’ 165 mm, ma għandu jkollha truf raffi u li jaqtgħu b’raġġ ta’ kurvatura inqas minn 2,5 mm.
      Fil-każ ta’ kontroll tal-istering mgħammar b’borża tal-arja, dan ir-rekwiżit għandu jitqies sodisfatt jekk l-ebda parti, li tista’ tagħmel kuntatt magħha sfera b’dijametru ta’ 165 mm, ma jkollha truf perikolużi li jaqtgħu, kif definit fil-paragrafu 2.18 tar-Regolament Nru 21, li jistgħu jżidu r-riskju ta’ korriment serju lill-okkupanti.
      5.4.1.1.   Wara kull test tal-impatt preskritt fil-paragrafi 5.2 u 5.3., il-parti tal-wiċċ tal-kontroll tal-istering diretta lejn is-sewwieq ma għandux ikollha truf raffi jew li jaqtgħu li jistgħu jżidu l-periklu jew is-severità ta’ korrimenti lis-sewwieq. Xquq żgħar fil-wiċċ u fissuri għandhom ikunu injorati.
      5.4.1.1.1.   Fil-każ ta’ sporġenza li tikkonsisti minn komponent magħmul minn materjal mhux riġidu b’ebusija anqas minn 50 Shore A, immuntat fuq appoġġ riġidu, ir-rekwiżit tal-paragrafu 5.4.1.1 għandux japplika biss għall-appoġġ riġidu.
      5.4.2.   Il-kontroll tal-istering għandu jitfassal, jinbena u jitwaħħal b’tali mod li ma jkunx fih komponenti jew aċċessorji, inkluż il-kontroll tal-ħorn u aċċessorji tal-muntaġġ, li jistgħu jaqbdu mal-ħwejjeġ jew ġojjellerija tas-sewwieq waqt iċ-ċaqliq tas-sewqan normali.
      5.4.3.   Fil-każ ta’ kontrolli tal-istering li mhumiex intenzjonati li jifformaw parti mill-apparat oriġinali, dawn għandhom jissodisfaw l-ispeċifikazzjoni meta ttestjati skont il-paragrafu 2.1.3 tal-Anness 4 u l-paragrafu 2.3 tal-Anness 5.
      5.4.4.   Fil-każ ta’ “kontrolli tal-istering ġenerali”, ir-rekwiżiti għandhom jintlaħqu dwar:
      
                  5.4.4.1.
               
               
                  Il-firxa kollha tal-angoli tal-kolonna, billi jinftiehem li t-testijiet għandhom isiru mill-inqas għall-angoli massimi u minimi tal-kolonna għall-firxa tat-tipi ta’ vetturi approvati li għalihom huma intenzjonati l-kontrolli;
               
            
                  5.4.4.2.
               
               
                  Il-firxa kollha tal-pożizzjonijiet possibbli tal-impattatur u l-blokka tal-karozzerija f’relazzjoni mal-kontroll tal-istering, billi jinftiehem li t-test għandu jsir mill-inqas għall-pożizzjoni medja tal-firxa tat-tipi ta’ vetturi approvati li għalihom huma intenzjonati l-kontrolli. Fejn tintuża kolonna tal-istering, din għandha tkun tat-tip li jikkorrispondi għall-kundizzjonijiet tal-“agħar każ”.
               
            5.4.5.   Fejn jintużaw adatturi biex tip singlu ta’ kontroll tal-istering ikun adattat għal firxa ta’ kolonni tal-istering, u jista’ jintwera li b’dawn l-adatturi l-karatteristiċi tal-assorbiment tal-enerġija tas-sistema huma l-istess, it-testijiet kollha jistgħu jsiru b’tip wieħed ta’ adattur.
      5.5.   Wara li jkun sar it-test skont il-proċedura definita fl-Anness 3 ta’ dan ir-Regolament, il-motopropulsiv elettriku li jopera b’vultaġġ għoli u l-komponenti u s-sistemi b’vultaġġ għoli, li huma konnessi galvanikament mal-assemblaġġ b’vultaġġ għoli (high voltage bus) tal-motopropulsiv elettriku, iridu jissodisfaw dawn ir-rekwiżiti:
      5.5.1.   Protezzjoni minn xokk elettriku
      Wara l-impatt, irid jintlaħaq mill-anqas wieħed mill-erba’ kriterji speċifikati fil-paragrafi 5.5.1.1 sa 5.5.1.4.2.
      Jekk il-vettura jkollha funzjoni ta’ skonnettur awtomatiku, jew tagħmir li jaqsam galvanikament iċ-ċirkwit tal-motopropulsiv elettriku waqt il-kundizzjoni tas-sewqan, mill-anqas wieħed mill-kriterji li ġejjin għandu japplika għaċ-ċirkwit diskonness jew għal kull ċirkwit maqsum b’mod individwali wara li tiġi attivata l-funzjoni ta’ diskonnessjoni.
      Iżda l-kriterji definiti f’5.5.1.4 ma għandhomx japplikaw jekk ikun hemm aktar minn potenzjal wieħed ta’ parti tal-assemblaġġ b’vultaġġ għoli li ma jkunx protett skont il-kundizzjonijiet tal-protezzjoni IPXXB.
      Fil-każ li t-test isir bil-kundizzjoni li l-parti(jiet) tas-sistema b’vultaġġ għoli ma tkunx/jkunux enerġizzata, il-protezzjoni minn xokk elettriku għandha tkun pruvata bil-paragrafu 5.5.1.3 jew bil-paragrafu 5.5.1.4 għall-parti(jiet) rilevanti.
      5.5.1.1.   Nuqqas ta’ vultaġġ għoli
      Il-vultaġġi Vb, V1 u V2 tal-assemblaġġi b’vultaġġ għoli għandhom ikunu daqs jew inqas minn 30 VAC jew 60 VDC kif speċifikat fil-paragrafu 2 tal-Anness 7.
      5.5.1.2.   Enerġija elettrika baxxa
      L-enerġija totali (TE) fl-assemblaġġi b’vultaġġ għoli għandha tkun inqas minn 2,0 ġuls meta titkejjel skont il-proċedura tat-test kif inhu speċifikat fil-formula (a) fil-paragrafu 3 tal-Anness 7. Alternattivament, l-enerġija totali (TE) tista’ tinħadem bil-vultaġġ Vb imkejjel tal-assemblaġġ b’vultaġġ għoli u l-kapaċitanza tal-X-capacitors (Cx) speċifikata mill-manifattur skont il-formula (b) fil-paragrafu 3 tal-Anness 7.
      L-enerġija maħżuna fil-Y-capacitors (TEy1, TEy2) għandha tkun ukoll inqas minn 2,0 ġuls. Din għandha tinħadem billi jitkejlu l-vultaġġi V1 u V2 tal-assemblaġġi b’vultaġġ għoli u x-xażi elettriku, u l-kapaċitanza tal-Y-capacitors speċifikata mill-manifattur skont il-formula (c) fil-paragrafu 3 tal-Anness 7.
      5.5.1.3.   Protezzjoni fiżika
      Għall-protezzjoni minn kuntatt dirett ma’ live parts b’vultaġġ għoli, trid tingħata l-protezzjoni IPXXB.
      Barra minn hekk, għall-protezzjoni kontra xokk elettriku minn kuntatt indirett, ir-reżistenza bejn il-partijiet konduttivi kollha esposti u x-xażi elettriku għandha tkun inqas minn 0,1 Ω meta jkun hemm fluss ta’ kurrent ta’ mill-inqas 0,2 A.
      Dan ir-rekwiżit jiġi ssodisfat jekk il-konnessjoni galvanika tkun saret bil-welding.
      5.5.1.4.   Reżistenza għall-iżolazzjoni
      Iridu jiġu ssodisfati l-kriterji speċifikati fil-paragrafi 5.5.1.4.1 u 5.5.1.4.2 hawn taħt.
      Il-kejl għandu jsir skont il-paragrafu 5 tal-Anness 7.
      5.5.1.4.1.   Il-motopropulsiv elettriku li fih assemblaġġi DC jew assemblaġġi AC separati
      Jekk l-assemblaġġi-AC b’vultaġġ għoli u l-assemblaġġi-DC b’vultaġġ għoli huma iżolati galvanikament minn xulxin, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 100 Ω/V tal-vultaġġ operattiv għall-assemblaġġi DC, u valur minimu ta’ 500 Ω/V tal-vultaġġ operattiv għall-assemblaġġi AC.
      5.5.1.4.2.   Il-motopropulsiv elettriku li fih assemblaġġi DC u assemblaġġi AC kombinati
      Jekk l-assemblaġġi AC b’vultaġġ għoli u l-assemblaġġi DC b’vultaġġ għoli huma konnessi galvanikament flimkien, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 500 Ω/V tal-vultaġġ operattiv.
      Madankollu, jekk il-protezzjoni IPXXB tkun issodisfata għall-assemblaġġi AC b’vultaġġ għoli kollha jew il-vultaġġ tal-AC ikun daqs jew inqas minn 30 V wara l-impatt tal-vettura, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 100 Ω/V tal-vultaġġ operattiv.
      5.5.2.   Tixrid tal-elettrolit
      Fil-perjodu bejn l-impatt sa 30 minuta wara, ma għandu jixtered ebda elettrolit mir-RESS fil-kompartiment tal-passiġġier u ma għandux jixtered iktar minn sebgħa fil-mija ta’ elettrolit mir-RESS ħlief batteriji ta’ trazzjoni tat-tip miftuħa barra mill-kompartiment tal-passiġġier. Fil-każ ta’ batteriji ta’ trazzjoni tat-tip miftuħa, ma għandux jinxtered iktar minn sebgħa fil-mija, b’massimu ta’ 5,0 litri, barra l-kompartiment tal-passiġġier. Il-manifattur irid juri konformità mal-paragrafu 6 tal-Anness 7.
      5.5.3.   Ritenzjoni tar-RESS
      Ir-RESS imqiegħda fil-kompartiment tal-passiġġier għandhom jinżammu fejn ikunu ġew installati u l-komponenti tar-RESS għandhom jibqgħu fil-parametri tar-RESS.
      Ebda part ta’ xi RESS li tkun tqiegħdet barra l-kompartiment tal-passiġġier għall-valutazzjoni tas-sikurezza elettrika ma tista’ tiddaħħal fil-kompartiment tal-passiġġier waqt it-test tal-impatt jew warajh.
      Il-manifattur irid juri konformità skont il-paragrafu 7 tal-Anness 7.
      5.6.   L-ispeċifikazzjonijiet tal-paragrafi 5.5 sa 5.5.3 hawn fuq jitqiesu sodisfaċenti jekk il-vettura mgħammra b’motopropulsiv elettriku li jopera b’vultaġġ għoli, tikkonforma mal-ispeċifikazzjonijiet tal-paragrafi 5.2.8 sa 5.2.8.3 tar-Regolament Nru 94, is-serje 02 tal-emendi.
      6.   TESTIJIET
      
               
                  6.1.
               
               
                  Il-konformità mar-rekwiżiti tal-paragrafi 5.1 sa 5.4 hawn fuq għandha tkun verifikata skont il-metodi stipulati fl-Annessi 3, 4 u 5 ta’ dan ir-Regolament. Il-konformità mar-rekwiżiti tal-paragrafi 5.5 hawn fuq għandha tkun verifikata skont il-metodi stipulati fl-Anness 3 ta’ dan ir-Regolament. Il-kejl kollu għandu jsir abbażi ta’ ISO 6487 1987.
               
            
               
                  6.2.
               
               
                  Madankollu testijiet oħra jistgħu jitħallew isiru fid-diskrezzjoni tal-Awtorità tal-Approvazzjoni tat-Tip diment li tkun tista’ tintwera ekwivalenza. F’dan il-każ għandu jinhemeż rapport mad-dokumentazzjoni tal-approvazzjoni li jiddeskrivi l-metodi użati u r-riżultati miksuba.
               
            7.   MODIFIKI U ESTENSJONI TAL-APPROVAZZJONI TAT-TIP TA’ SEDIL JEW TAT-TIP TA’ KONTROLL TAL-ISTERING
      
               
                  7.1.
               
               
                  Kull modifika tat-tip ta’ vettura jew tat-tip ta’ kontroll tal-istering jew tat-tnejn, għandha tkun notifikata lill-Awtorità tal-Approvazzjoni tat-Tip li tkun approvat it-tip ta’ vettura jew it-tip ta’ kontroll tal-istering. Id-dipartiment imbagħad jista’ jew:
                  
                              7.1.1.
                           
                           
                              Iqis li l-modifiki li jkunu saru x’aktarx mhux se jkollhom effett negattiv apprezzabbli u li f’kull każ il-vettura xorta tibqa’ konformi mar-rekwiżiti; jew
                           
                        
                              7.1.2.
                           
                           
                              Jitlob rapport ieħor tat-testijiet mis-servizz tekniku responsabbli mit-twettiq tat-testijiet.
                           
                        
            
               
                  7.2.
               
               
                  Mingħajr preġudizzju għad-dispożizzjonijiet tal-paragrafu 7.1 hawn fuq, varjant tal-vettura li l-massa tagħha meta tkun lesta biex taħdem hija inqas minn dik tal-vettura li ġiet soġġetta għat-test tal-approvazzjoni m’għandux jitqies bħala modifika tat-tip ta’ vettura.
               
            
               
                  7.3.
               
               
                  Il-konferma jew iċ-ċaħda tal-approvazzjoni, li tispeċifika l-alterazzjoni, għandha tkun ikkomunikata bil-proċedura speċifikata fil-paragrafi 4.2.3 jew 4.3.3 hawn fuq lill-Partijiet għall-Ftehim li japplikaw dan ir-Regolament.
               
            
               
                  7.4.
               
               
                  L-awtorità kompetenti li toħroġ l-estensjoni tal-approvazzjoni għandha tassenja numru tas-serje għal estensjoni bħal din u tgħarraf b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew 1B ta’ dan ir-Regolament.
               
            8.   KONFORMITÀ TAL-PRODUZZJONI
      
               
                  8.1.
               
               
                  Kull vettura jew kontroll tal-istering approvat skont dan ir-Regolament għandu jkun manifatturat b’mod li jikkonforma mat-tip approvat billi jissodisfa r-rekwiżiti stipulati fil-paragrafi 5 u 6 hawn fuq.
               
            
               
                  8.2.
               
               
                  Sabiex ikun verifikat li ntlaħqu r-rekwiżiti tal-paragrafu 8.1, għandhom isiru verifiki xierqa tal-produzzjoni.
               
            
               
                  8.3.
               
               
                  Id-detentur tal-approvazzjoni għandu, b’mod partikolari:
                  
                              8.3.1.
                           
                           
                              Jiżgura li jeżistu proċeduri għal kontroll effettiv tal-kwalità ta’ vettura jew kontroll tal-istering;
                           
                        
                              8.3.2.
                           
                           
                              Ikollu aċċess għat-tagħmir tal-ittestjar meħtieġ għall-verifikazzjoni tal-konformità ma’ kull tip approvat;
                           
                        
                              8.3.3.
                           
                           
                              Jiżgura li d-dejta tar-riżultat tat-test tkun reġistrata u li d-dokumenti mehmuża jibqgħu disponibbli għal perjodu li jrid jiġi stabbilit bi qbil mal-Awtorità tal-Approvazzjoni tat-Tip;
                           
                        
                              8.3.4.
                           
                           
                              Janalizza r-riżultati ta’ kull tip ta’ test, sabiex jivverifika u jiżgura l-konsistenza tal-karatteristiċi tal-vettura jew kontroll tal-istering, filwaqt li jippermetti li jkun hemm varjazzjonijiet permissibbli fil-produzzjoni industrijali;
                           
                        
                              8.3.5.
                           
                           
                              Jiżgura li għal kull tip ta’ vettura jew kontroll tal-istering isiru mill-anqas it-testijiet li jikkonċernaw it-teħid tal-kejl;
                           
                        
                              8.3.6.
                           
                           
                              Jiżgura li kull sett ta’ kampjuni jew ta’ biċċiet tat-test li juru nuqqas ta’ konformità fit-tip tat-test konċernat għandu jwassal biex jinġabru aktar kampjuni u jsir test għandhom jittieħdu l-passi kollha meħtieġa biex terġa’ tinkiseb il-konformità tal-produzzjoni korrispondenti.
                           
                        
            
               
                  8.4.
               
               
                  L-awtorità kompetenti li tat l-approvazzjoni tat-tip tista’ f’kull ħin tivverifika l-metodi għall-kontroll tal-konformità applikati f’kull unità tal-produzzjoni.
               
            
               
                  8.4.1.
               
               
                  Waqt kull spezzjoni, id-dokumenti tal-ittestjar u d-dokumenti tal-produzzjoni għandhom ikunu ppreżentati lill-ispettur li jagħmel iż-żjara.
               
            
               
                  8.4.2.
               
               
                  L-ispettur jista’ jagħżel kampjuni b’mod aleatorju biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat skont ir-riżultati tal-verifiki tal-manifattur stess.
               
            
               
                  8.4.3.
               
               
                  Fejn il-livell tal-kwalità ma jkunx jidher sodisfaċenti jew ikun jidher li hemm bżonn li tiġi verifikata l-validità tat-testijiet li jkunu saru fl-applikazzjoni tal-paragrafu 8.4.2, l-ispettur għandu jagħżel il-kampjuni li jridu jintbagħtu lis-servizz tekniku li jkun wettaq it-testijiet tal-approvazzjoni tat-tip.
               
            
               
                  8.4.4.
               
               
                  L-awtorità kompetenti tista’ twettaq kull test preskritt f’dan ir-Regolament. Il-frekwenza normali tal-ispezzjonijiet awtorizzati mill-awtorità kompetenti għandha tkun darba fis-sena. F’każijiet fejn jinstabu riżultati mhux sodisfaċenti matul waħda minn dawn l-ispezzjonijiet, l-awtorità kompetenti għandha tiżgura li jittieħdu l-passi kollha meħtieġa sabiex terġa’ tinkiseb il-konformità tal-produzzjoni malajr kemm jista’ jkun.
               
            9.   PENALI GĦAL NUQQAS TA’ KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija għal tip ta’ vettura jew tip ta’ kontroll tal-istering, skont dan ir-Regolament, tista’ tkun irtirata jekk ma jkunx hemm konformità mar-rekwiżit stabbilit fil-paragrafu 8.1 hawn fuq, jew jekk il-vettura/i jew kontroll(i) tal-istering magħżula m’għaddewx mill-verifiki preskritti fil-paragrafu 8.2 hawn fuq.
               
            
               
                  9.2.
               
               
                  Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, din għandha minnufih tgħarraf b’dan lill-Partijiet Kontraenti l-oħra li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew fl-Anness 1B ta’ dan ir-Regolament (kif xieraq).
               
            10.   STRUZZJONIJIET
      Fil-każ ta’ tip ta’ kontroll tal-istering provdut b’mod separat minn vettura, l-istruzzjonijiet għall-ippakkjar u l-installazzjoni jridu jiddikjaraw b’mod ċar it-tip(i) ta’ vettura li għalih(om) hu maħsub.
      11.   PRODUZZJONI MWAQQFA DEFINITTIVAMENT
      Jekk id-detentur tal-approvazzjoni jieqaf għalkollox jimmanifattura tip ta’ vettura jew tip ta’ kontroll tal-istering approvat skont dan ir-Regolament, dan għandu jgħarraf b’dan lill-awtorità li tkun tat l-approvazzjoni meta tirċievi l-komunikazzjoni rilevanti dik l-awtorità għandha tgħarraf b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew 1B ta’ dan ir-Regolament (kif xieraq).
      12.   ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAL-AWTORITAJIET TAL-APPROVAZZJONI TAT-TIP
      Il-Partijiet għall-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li taw l-approvazzjoni u li lilhom għandhom jintbagħtu formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar ta’ approvazzjoni, maħruġa f’pajjiżi oħra.
      13.   DISPOŻIZZJONIJIET TRANŻITORJI
      13.1.   Mid-data tad-dħul fis-seħħ tas-serje 03 tal-emendi ta’ dan ir-Regolament, l-ebda Parti Kontraenti ma għandha tiċħad applikazzjoni tal-approvazzjoni li tkun tressqet skont dan ir-Regolament kif emendat mis-serje 03 tal-emendi.
      13.2.   Mid-data tad-dħul fis-seħħ tas-serje 04 tal-emendi, l-ebda Parti Kontraenti li tapplika dan ir-Regolament ma għandha tiċħad li tagħti approvazzjoni tat-tip skont dan ir-Regolament kif emendat bis-serje 04 tal-emendi.
      13.3.   Approvazzjoni ta’ tip ta’ vettura
      
               
                  13.3.1.
               
               
                  Malli jiskadi l-perjodu ta’ 36 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li japplikaw dan ir-Regolament għandhom jagħtu approvazzjoni tat-tip għal vetturi bil-kontroll quddiem tal-kategorija M1 u għal vetturi tal-kategorija N1 b’inqas minn 1,5 tunnellata ġaladarba biss it-tip ta’ vettura tilħaq ir-rekwiżiti ta’ dan ir-Regolament kif emendat bis-serje 03 tal-emendi, ħlief id-dispożizzjonijiet stipulati fil-paragrafu 5.1 ta’ dan ir-Regolament fejn jidħol l-ispostament vertikali massimu tal-kolonna tal-istering, li għandhom japplikaw għall-approvazzjonijiet il-ġodda biss wara perjodu ieħor ta’ 12-il xahar.
               
            
               
                  13.3.2.
               
               
                  Malli jiskadi l-perjodu ta’ 48 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li japplikaw dan ir-Regolament għandhom jagħtu approvazzjoni tat-tip għal vetturi oħra tal-kategorija M1 li mhumiex vetturi bil-mutur bil-kontroll quddiem ġaladarba biss it-tip ta’ vettura tilħaq ir-rekwiżiti ta’ dan ir-Regolament kif emendat bis-serje 03 tal-emendi.
               
            
               
                  13.3.3.
               
               
                  Malli jiskadi l-perjodu ta’ 60 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li qed japplikaw dan ir-Regolament jistgħu jirrifjutaw li jirrikonoxxu approvazzjonijiet tat-tip, tat-tip ta’ vettura li ma jkunux ingħataw skont is-serje 03 tal-emendi li saru għal dan ir-Regolament.
               
            
               
                  13.3.4.
               
               
                  Minn 24 xahar wara d-data uffiċjali tad-dħul fis-seħħ tas-serje 04 tal-emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet tat-tip biss lil dawk it-tipi ta’ vetturi li jikkonformaw mar-rekwiżiti ta’ dan ir-Regolament kif emendat mis-serje 04 tal-emendi.
                  Madankollu, fil-każ ta’ vetturi li jkollhom motopropulsiv elettriku li jopera b’vultaġġ għoli, għandu jingħata perjodu addizzjonali ta’ 12-il xahar diment li l-manifattur juri, għas-sodisfazzjon tas-Servizz Tekniku, li l-vettura tipprovdi livelli ta’ sikurezza ekwivalenti għal dawk mitluba f’dan ir-Regolament kif emendat mis-serje 04 tal-emendi.
               
            
               
                  13.3.5.
               
               
                  Il-Partijiet Kontraenti li qed japplikaw dan ir-Regolament ma għandhomx jirrifjutaw li jagħtu estensjonijiet għall-approvazzjonijiet tat-tip li nħarġu lis-serje preċedenti tal-emendi għal dan ir-Regolament, u dan meta din l-estensjoni ma tkunx tinvolvi xi bidla lis-sistema ta’ propulsjoni tal-vettura madankollu, minn 48 xahar wara d-data uffiċjali tad-dħul fis-seħħ tas-serje 04 tal-emendi, ma għandhomx jingħataw estensjonijiet għall-approvazzjonijiet tat-tip li nħarġu lis-serje preċedenti tal-emendi fir-rigward ta’ vetturi li jkollhom motopropulsiv elettriku li jopera b’vultaġġ għoli.
               
            
               
                  13.3.6.
               
               
                  Meta waqt id-dħul fis-seħħ tas-serje 04 tal-emendi għal dan ir-Regolament ikun hemm rekwiżiti nazzjonali biex jindirizzaw id-dispożizzjonijiet dwar is-sikurezza ta’ vetturi li jkollhom motopropulsiv elettriku li jopera b’vultaġġ għoli, dawk il-Partijiet Kontraenti li japplikaw dan ir-Regolament jistgħu jirrifjutaw approvazzjoni jew registrazzjoni nazzjonali ta’ vetturi bħal dawn li ma jilħqux ir-rekwiżiti nazzjonali, sakemm dawn il-vetturi ma jingħatawx approvazzjoni tat-tip għas-serje 04 tal-emendi għal dan ir-Regolament.
               
            
               
                  13.3.7.
               
               
                  Minn 48 xahar wara d-dħul fis-seħħ tas-serje 04 tal-emendi għal dan ir-Regolament, il-Partijiet Kontraenti li qed japplikaw dan ir-Regolament jistgħu jirrifjutaw approvazzjoni tat-tip nazzjonali jew reġjonali u jistgħu jirrifjutaw l-ewwel reġistrazzjoni nazzjonali jew reġjonali (l-ewwel użu) ta’ vettura li jkollha motopropulsiv elettriku li jopera b’vultaġġ għoli li ma jilħaqx ir-rekwiżiti tas-serje 04 tal-emendi għal dan ir-Regolament.
               
            
               
                  13.3.8.
               
               
                  L-Approvazzjonijiet tat-Tip tal-vetturi għas-serje 03 tal-emendi għal dan ir-Regolament li mhumiex affettwati mis-serje 04 tal-emendi għandhom jibqgħu validi u l-Partijiet Kontraenti li japplikaw dan ir-Regolament għandhom jibqgħu jaċċettawhom.
               
            13.4.   L-Approvazzjonijiet tat-Tip ta’ tip ta’ kontroll tal-istering
      
               
                  13.4.1.
               
               
                  Anke wara d-data tad-dħul fis-seħħ tas-serje 04 tal-emendi, approvazzjonijiet tat-tip tal-kontroll tal-istering li nħarġu lis-serje preċedenti tal-emendi għal dan ir-Regolament għandhom jibqgħu validi u l-Partijiet Kontraenti li qed japplikaw dan ir-Regolament għandhom jibqgħu jaċċettawhom, u l-Partijiet Kontraenti jistgħu jibqgħu jagħtu estensjonijiet tal-approvazzjonijiet tat-tip għas-serje 03 tal-emendi.
               
            
               
                  13.4.2.
               
               
                  Mid-data uffiċjali tad-dħul fis-seħħ tas-Suppliment 2 għas-serje 03 tal-emendi, il-Partijiet Kontraenti ma għandhomx jagħtu approvazzjonijiet tat-tip separati tat-tip ta’ kontroll tal-istering li jkun fih borża tal-arja.
               
            
               
                  13.4.3.
               
               
                  Mid-data uffiċjali tad-dħul fis-seħħ tas-Suppliment 2 għas-serje 03 tal-emendi, il-Partijiet Kontraenti jistgħu jirrifjutaw li jirrikonoxxu approvazzjonijiet tat-tip, tat-tip ta’ kontroll tal-istering li jkun fih borża tal-arja.
               
            
         (1)  In-numri ta’ distinzjoni tal-Partijiet Kontraenti għall-Ftehim tal-1958 qed jerġgħu jingħataw fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.2/Amend.1.
      
         (2)  Ara l-paragrafu 3.1 tal-Anness 3.
      
         ANNESS 1A
         
            KOMUNIKAZZJONI
         
         (Format massimu: A4 (210 x 297 mm))
         
            
         Test ta 'immaġni
         
            maħruġa minn:
            Isem l-amministrazzjoni
            dwar (2):
            Approvazzjoni mogħtija
            Approvazzjoni estiża
            Approvazzjoni miċħuda
            Approvazzjoni rtirata
            Produzzjoni mwaqqfa definittivament
            ta’ tip ta’ vettura fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
            Numru tal-Approvazzjoni: …
            Numru tal-Estensjoni: …
            1. Il-marka kummerċjali jew il-marka fuq il-vettura …
            2. It-tip ta’ vettura …
            3. L-isem u l-indirizz tal-manifattur …
            4. Jekk applikabbli, l-isem u l-indirizz tar-rappreżentant tal-manifattur …
            5. Deskrizzjoni qasira tal-mekkaniżmu tal-istering u l-komponenti tal-vettura li jikkontribwixxu għall-protezzjoni tas-sewwieq mill-mekkaniżmu tal-istering jekk ikun hemm impatt …
            6. Il-massa tal-vettura waqt it-test …
            Il-fus ta’ quddiem: …
            Il-fus ta’ wara: …
            Total: …
            7. Il-vettura tressqet għall-approvazzjoni fi …
            8. Is-servizz tekniku responsabbli mit-twettiq tat-testijiet tal-approvazzjoni …
            9. Id-data tar-rapport maħruġ mis-servizz …
            10. In-numru tar-rapport maħruġ mis-servizz …
            11. L-Approvazzjoni ngħatat/ġiet miċħuda/ġiet estiża/ġiet irtirata (2) …
            12. Il-pożizzjoni tal-marka tal-approvazzjoni fuq il-vettura …
            13. Il-post …
            14. Id-data …
            15. Il-firma …
            16. Il-lista tad-dokumenti mogħtija lill-Awtorità tal-Approvazzjoni tat-Tip li tat l-approvazzjoni hija mehmuża ma’ din il-Komunikazzjoni u jistgħu jintalbu biex jinkisbu.
            (1) In-numru distint tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni f’dan ir-Regolament).
            (2) Ħassar dak li ma japplikax.
         
      
      
         ANNESS 1B
         
            KOMUNIKAZZJONI
         
         (Format massimu: A4 (210 x 297 mm))
         
            
         Test ta 'immaġni
         
            maħruġa minn:
            Isem l-amministrazzjoni
            dwar (2):
            Approvazzjoni mogħtija
            Approvazzjoni estiża
            Approvazzjoni miċħuda
            Approvazzjoni rtirata
            Produzzjoni mwaqqfa definittivament
            ta’ tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
            Numru tal-Approvazzjoni: …
            Numru tal-Estensjoni: …
            1. Il-marka kummerċjali jew il-marka tal-kontroll tal-istering …
            2. L-isem u l-indirizz tal-manifattur …
            3. Jekk applikabbli, l-isem u l-indirizz tar-rappreżentant tal-manifattur …
            4. It-tip(i) ta’ vettura li magħha huwa maħsub li jitwaħħal il-kontroll …
            5. Deskrizzjoni qasira tal-kontroll tal-istering u l-komponenti li jikkontribwixxu għall-protezzjoni tas-sewwieq mill-mekkaniżmu tal-istering jekk ikun hemm impatt …
            6. Il-kontroll tal-istering tressaq għall-approvazzjoni fi: …
            7. Is-servizz tekniku responsabbli mit-twettiq tat-testijiet tal-approvazzjoni …
            8. Id-data tar-rapport maħruġ minn dak is-servizz …
            9. In-numru tar-rapport maħruġ mis-servizz …
            10. L-Approvazzjoni ngħatat/ġiet miċħuda/ġiet estiża/ġiet irtirata (2) …
            11. Il-pożizzjoni tal-marka tal-approvazzjoni jew tal-marki fuq il-kontroll tal-istering …
            12. Il-post …
            13. Id-data …
            14. Il-firma …
            15. Il-lista tad-dokumenti mogħtija lill-Awtorità tal-Approvazzjoni tat-Tip li tat l-approvazzjoni hija mehmuża ma’ din il-Komunikazzjoni u jistgħu jintalbu biex jinkisbu.
            (1) In-numru distint tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni f’dan ir-Regolament).
            (2) Ħassar dak li ma japplikax.
         
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         Mudell A
         (Ara l-paragrafu 4.2.4 ta’ dan ir-Regolament)
         
            
         Il-marka tal-approvazzjoni t’hawn fuq, imqiegħda fuq vettura turi li t-tip ta’ vettura kkonċernata, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, ġiet approvata fil-Pajjiżi l-Baxxi (E4) skont ir-Regolament Nru 12. In-numru tal-approvazzjoni juri li l-approvazzjoni ngħatat skont ir-rekwiżiti tar-Regolament Nru 12 kif emendat mis-serje 04 tal-emendi.
         Mudell B
         (Ara l-paragrafu 4.2.5 ta’ dan ir-Regolament)
         
            
         Il-marka tal-approvazzjoni t’hawn fuq, imqiegħda fuq vettura turi li t-tip ta’ vettura kkonċernata ġiet approvata fil-Pajjiżi l-Baxxi (E4) skont ir-Regolamenti Nru 12 u Nru 42 (1). In-numri tal-approvazzjoni juru li, fid-dati meta ngħataw l-approvazzjonijiet rispettivi, ir-Regolament Nru 12 kien fih is-serje 04 tal-emendi u r-Regolament Nru 42 kif fih is-serje 00 tal-emendi.
         Mudell C
         (Ara l-paragrafu 4.3.4 ta’ dan ir-Regolament)
         
            
         Il-marka tal-approvazzjoni t’hawn fuq, imqiegħda fuq kontroll tal-istering turi li t-tip ta’ kontroll tal-istering ikkonċernat, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, ġie approvat fil-Pajjiżi l-Baxxi (E4) skont il-parti rilevanti tar-Regolament Nru 12 kif emendat mis-serje 04 tal-emendi.
         Mudell D
         (Ara l-paragrafu 4.3.4.3 ta’ dan ir-Regolament)
         
            
         Il-marka tal-approvazzjoni t’hawn fuq, imqiegħda fuq kontroll tal-istering turi li t-tip ta’ kontroll tal-istering ikkonċernat ġie approvat fil-Pajjiżi l-Baxxi (E4) fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont id-dispożizzjonijiet tal-paragrafi 5.2.1 u/jew 5.3.1 tar-Regolament Nru 12 kif emendat mis-serje 03 tal-emendi.
         
            (1)  It-tieni numru qed jingħta sempliċiment bħala eżempju.
      
      
         ANNESS 3
         
            IT-TEST TAL-IMPATT FRONTALI KONTRA OSTAKLU
         
         1.   GĦAN
         Dan it-test għandu l-għan li jivverifika jekk il-vettura tilħaqx ir-rekwiżiti stabbiliti fil-paragrafu 5.1.
         2.   INSTALLAZZJONIJIET, PROĊEDURA U STRUMENTI TAL-KEJL
         2.1.   Il-bażi għat-test
         Iż-żona fejn isir it-test għandha tkun kbira biżżejjed biex tilqa’ il-korsa għall-provi, l-ostaklu u l-installazzjonijiet meħtieġa għat-test. L-aħħar parti tal-korsa, għal mill-anqas 5 m qabel l-ostaklu, għandha tkun orizzontali, (inklinata anqas minn 3 fil-mija mkejla fuq tul ta’ metru), ċatta u lixxa.
         2.2.   Ostaklu
         L-ostaklu għandu jkun blokka ta’ konkrit rinforzat b’wisa’ fuq quddiem mhux anqas minn 3 m u b’għoli mhux anqas minn 1,5 m. L-ostaklu għandu jkun ta’ ħxuna tant li jkun jiżen mill-anqas 70 tunnella metrika. Il-faċċata ta’ quddiem għandha tkun ċatta, vertikali, u perpendikulari mal-assi tal-korsa tal-prova. Din għandha titgħatta b’folji tal-plywood ħoxnin 20 ± 2 mm fi stat tajjeb. Bejn il-folja tal-plywood u l-ostaklu tista’ titqiegħed struttura fuq pjanċa tal-azzar ħoxna mill-anqas 25 mm jista’ wkoll jintuża ostaklu b’karatteristiċi differenti, diment li ż-żona tal-wiċċ tal-impatt tkun akbar miż-żona tal-vettura fejn issir il-ħabta frontali li qed tiġi ttestjata, u diment li dan jagħti riżultati ekwivalenti.
         2.3.   Il-propulsjoni tal-vettura
         Waqt l-impatt il-vettura ma għandhiex tkun soġġetta aktar għall-azzjoni ta’ xi tagħmir addizzjonali tal-istering jew ta’ propulsjoni. Din għandha tasal sal-ostaklu fuq korsa perpendikulari mal-ħajt tal-ħabta; l-ispustar massimu laterali tollerat bejn il-linja medja vertikali ta’ quddiem tal-vettura u l-linja medja vertikali tal-ħajt tal-ħabta huwa ± 30 cm.
         2.4.   L-istat tal-vettura
         2.4.1.   Għat-test, il-vettura għandha tkun mgħammra bil-komponenti u t-tagħmir normali kollha inklużi fil-massa inokkupata mhux mgħobbija tagħha jew tkun fi stat li jilħaq ir-rekwiżiti sa fejn huma kkonċernati l-komponenti u t-tagħmir fejn għandhom x’jaqsmu l-kompartiment tal-passiġġier u d-distribuzzjoni tal-massa tal-vettura b’mod sħiħ, li tista’ tinstaq.
         Fuq talba tal-manifattur, b’deroga mill-paragrafu 5.1 ta’ dan ir-Regolament, it-test jista’ jsir b’manikkini fil-post, diment li fl-ebda mument ma jtellfu l-moviment tal-mekkaniżmu tal-istering. Il-massa tal-manikkini ma għandhiex titqies għall-finijiet tat-test.
         2.4.2.   Jekk il-vettura tinsaq b’mezzi esterni, is-sistema tal-karburant għandha timtela mill-inqas sa 90 % tal-kapaċità tagħha b’likwidu li ma jaqbadx li jkollu densità bejn 0,7 u 1.
         Dan ir-rekwiżit ma japplikax għall-Idroġenu bħala karburant.
         Is-sistemi l-oħra kollha (kontenituri tal-fluwidu tal-brejkijiet, ir-radjatur, eċċ.) jistgħu jkunu vojta.
         2.4.3.   Jekk il-vettura tkun immexxija mill-magna tagħha stess, it-tank tal-karburant għandu jkun mimli sa mill-inqas 90 %. Il-kontenituri l-oħra kollha għandhom ikunu mimlijin sa fuq.
         Bi ftehim bejn il-manifattur u s-Servizz Tekniku tista’ ssir xi modifika lis-sistema tal-karburant biex ammont xieraq ta’ karburant ikun jista’ jintuża biex titħaddem il-magna jew is-sistema ta’ konverżjoni tal-enerġija elettrika.
         F’dan il-każ, it-tank tal-karburant għandu jimtela sa mhux inqas minn 90 % tal-massa ta’ kemm jesa’, b’likwidu li ma jaqbadx ta’ densità bejn 0,7 u 1.
         Dan ir-rekwiżit ma japplikax għall-Idroġenu bħala karburant.
         2.4.4.   L-aġġustament tal-motopropulsiv elettriku
         
                  
                     2.4.4.1.
                  
                  
                     Ir-RESS trid tkun f’xi stat ta’ ċċarġjar, li jippermetti t-tħaddim normali tal-motopropulsiv kif inhu rakkomandat mill-manifattur.
                  
               
                  
                     2.4.4.2.
                  
                  
                     Il-motopropulsiv elettriku għandu jkun enerġizzat bi tħaddim tas-sorsi oriġinali tal-enerġija elettrika jew mingħajru (eż. il-ġeneratur tal-magna, ir-RESS jew is-sistema ta’ konverżjoni tal-enerġija elettrika), madankollu:
                     
                                 2.4.4.2.1.
                              
                              
                                 Bil-ftehim bejn is-Servizz Tekniku u l-manifattur għandu jkun possibbli li jsir test bil-motopropulsiv elettriku kollu jew b’partijiet minnu li ma jkunux qed jiġu enerġizzati diment li r-riżultat tat-test ma jkunx influwenzat b’mod negattiv għall-partijiet tal-motopropulsiv elettriku mhux enerġizzati, il-protezzjoni minn xokk elettriku trid tiġi ppruvata bi protezzjoni fiżika jew b’reżistenza għall-iżolazzjoni u b’evidenza addizzjonali xierqa.
                              
                           
                                 2.4.4.2.2.
                              
                              
                                 Fil-każ fejn ikun hemm skonnettur awtomatiku, fuq talba tal-manifattur għandu jkun permessibbli li t-test isir waqt li tibda titħaddem id-diskonnessjoni awtomatika. F’dan il-każ irid jintwera li l-iskonnettur awtomatiku kieku kien jaħdem waqt it-test tal-impatt. Dan jinkludi s-sinjal ta’ attivazzjoni awtomatiku kif ukoll is-separazzjoni galvanika b’kunsiderazzjoni tal-kundizzjonijiet kif jidhru waqt l-impatt.
                              
                           
               2.4.5.   Jekk jitlob il-manifattur, is-servizz tekniku responsabbli mit-twettiq tat-testijiet jista’ jippermetti li l-istess vettura li tintuża għal testijiet preskritti minn Regolamenti oħrajn (inklużi t-testijiet li jistgħu jaffettwaw l-istruttura tagħha) tintuża għat-testijiet preskritti minn dan ir-Regolament.
         2.4.6.   L-istering, jekk ikun jista’ jiġi aġġustat, għandu jitqiegħed fil-pożizzjoni normali indikata mill-manifattur jew, jekk dan ma jsirx, fin-nofs bejn il-limiti tal-firxiet tiegħu tal-aġġustament.
         2.5.   L-ispid waqt l-impatt
         L-ispid waqt l-impatt għandu jkun bejn 48,3 km/h (30 mph) u 53,1 km/h (33 mph) madankollu, jekk it-test ikun sar bi spid tal-impatt ogħla u l-vettura tkun laħqet ir-rekwiżiti stabbiliti, it-test għandu jitqies bħala sodisfaċenti.
         2.6.   L-istrumenti tal-kejl
         L-istrument użat biex jitkejjel l-ispid imsemmi fil-paragrafu 2.5 hawn fuq, għandu jkun preċiż sa 1 fil-mija.
         3.   IR-RIŻULTATI
         3.1.   Sabiex ikun determinat il-moviment ‘il fuq u lura tal-kontroll tal-istering, għandha tiġi rrekordjata (1), waqt il-ħabta, il-varjazzjoni fid-distanza – imkejla orizzontalment (2) u parallela mal-assi lonġitudinali tal-vettura, u vertikalment, fid-direzzjoni perpendikulari ma’ dak l-assi – bejn fuq tal-kolonna tal-istering (u x-xaft) u punt fuq il-vettura li ma jiġix affettwat mill-impatt. L-ikbar valur ta’ din il-varjazzjoni, meħud mill-irrekordjar, għandu jittieħed bħala l-moviment lura u ‘l fuq.
         3.2.   Wara t-test, il-ħsara mġarrba mill-vettura għandha tkun deskritta f’rapport bil-miktub; jittieħed mill-anqas ritratt wieħed għal kull waħda minn dawn in-naħat tal-vettura:
         
                     3.2.1.
                  
                  
                     In-naħat (lemin u xellug),
                  
               
                     3.2.2.
                  
                  
                     Quddiem,
                  
               
                     3.2.3.
                  
                  
                     Taħt,
                  
               
                     3.2.4.
                  
                  
                     Żona affettwata fuq ġewwa tal-kompartiment tal-passiġġier.
                  
               4.   FATTURI TA’ KORREZZJONI
         4.1.   Notazzjoni
         
                     V
                  
                  
                     Spid irrekordjat f’km/h;
                  
               
                     mo
                     
                  
                  
                     Massa tal-prototip fl-istat definit fil-paragrafu 2.4 ta’ dan l-Anness;
                  
               
                     m1
                     
                  
                  
                     Massa tal-prototip bl-apparat tal-ittestjar;
                  
               
                     Do
                     
                  
                  
                     Varjazzjoni fid-distanza mkejla waqt l-impatt, kif definit fil-paragrafu 3.1 ta’ dan l-Anness;
                  
               
                     D1
                     
                  
                  
                     Varjazzjoni fid-distanza użata biex ikunu ddeterminati r-riżultati tat-test;
                  
               
                     K1 =
                  
                  
                     l-akbar minn  & 0,83;
                  
               
                     K2 =
                  
                  
                     l-akbar minn  & 0,8.
                  
               4.2.   Il-varjazzjoni kkoreġuta D1 użata biex tkun verifikata l-konformità tal-prototip mar-rekwiżiti ta’ dan ir-Regolament għandha tkun kalkulata b’din il-formula:
         
            
         4.3.   Test tal-impatt frontali ma’ ostaklu mhuwiex meħtieġ fil-każ ta’ vettura li tkun l-istess bħall-prototip meqjus, fejn jidħlu l-karatteristiċi speċifikati fil-paragrafu 2.2 ta’ dan ir-Regolament iżda li l-massa m1 tiegħu tkun akbar minn mo, jekk m1 ma tkunx akbar minn 1,25 mo u jekk il-varjazzjoni korretta D2 miksuba mill-varjazzjoni D1 bil-formula  tkun tali li turi li l-vettura l-ġdida xorta tilħaq ir-rekwiżiti tal-paragrafu 5 ta’ dan ir-Regolament.
         5.   PROĊEDURI EKWIVALENTI
         5.1.   Jistgħu ikunu permessi testijiet alternattivi għad-deskrizzjoni tal-Awtorità tal-Approvazzjoni tat-Tip diment li tista’ tintwera ekwivalenza mad-dokumenti tal-approvazzjoni għandu jinhemeż rapport li jiddeskrivi l-metodu użat u r-riżultati li nkisbu jew ir-raġuni għalfejn it-test ma sarx.
         5.2.   Ir-responsabbiltà li tintwera ekwivalenza tal-metodu alternattiv għandha tkun f’idejn il-manifattur jew l-aġent tiegħu li jixtieq juża dan il-metodu.
         
            (1)  Dan l-irrekordjar jista’ jiġi sostitwit minn kejl massimu.
         
            (2)  “Orizzontali” tfisser b’referenza għall-kompartiment tal-passiġġier meta l-vettura hija wieqfa qabel it-test, u mhux fl-ispazju waqt il-moviment tal-vettura b’relazzjoni mal-art, u “vertikali” huwa perpendikulari mal-orizzontali u ‘l fuq.
      
      
         ANNESS 4
         
            IT-TEST TAL-BLOKKA TAL-KAROZZERIJA
         
         1.   GĦAN
         Dan it-test għandu l-għan li jivverifika jekk il-vettura tilħaqx ir-rekwiżiti stabbiliti fil-paragrafu 5.2 ta’ dan ir-Regolament.
         2.   INSTALLAZZJONIJIET, PROĊEDURI U STRUMENTI TAL-KEJL
         2.1.   It-twaħħil tal-kontroll tal-istering
         2.1.1.   Il-kontroll għandu jitwaħħal mas-sezzjoni ta’ quddiem tal-vettura li tinkiseb billi tinqatal-karozzerija trasversalment fil-livell tas-sedili ta’ quddiem, u possibbilment billi jitneħħew is-saqaf, il-windscreen u l-bibien. Din is-sezzjoni għandha titwaħħal b’mod riġidu mal-bank tat-test, b’tali mod li ma tiċċaqlaqx waqt l-impatt tal-blokka tal-karozzerija.
         It-tolleranza fuq l-angolu tal-mounting tal-kontroll għandha tkun ± 2 gradi tal-angolu tad-disinn.
         2.1.2.   Madankollu, fuq talba tal-manifattur u bi qbil mas-servizz tekniku, il-kontroll tal-istering jista’ jitwaħħal ma’ struttura li tixbah il-mounting tal-mekkaniżmu tal-istering diment li, meta mqabbel mal-assemblaġġ reali “tas-sezzjoni ta’ quddiem tal-karozzerija/tal-mekkaniżmu tal-istering”, l-assemblaġġ tal-“istruttura/mekkaniżmu tal-istering” ikollu:
         
                     2.1.2.1.
                  
                  
                     L-istess layout ġeometriku,
                  
               
                     2.1.2.2.
                  
                  
                     Riġidità akbar.
                  
               2.1.3.   It-twaħħil tal-kontroll tal-istering meta tintalab approvazzjoni biss tal-kontroll tal-istering. Il-kontroll tal-istering għandu jkun ittestjat bix-xtur inklużi. Il-kontroll tal-istering irid ikollu spazju ta’ kollass minimu ta’ 100 mm bejn il-kontroll tal-istering u l-bank tat-test Ix-xaft tal-istering għandu jitwaħħal b’mod sod mal-bank tat-test b’tali mod li x-xaft tal-istering ma jiċċaqlaqx waqt l-impatt (ara l-Figura 1 tal-Anness 5).
         2.2.   It-tħejjija tal-mekkaniżmu tal-istering għat-testijiet
         2.2.1.   Waqt l-ewwel test, il-kontroll tal-istering għandu jiddawwar sabiex l-aktar magħżel riġidu jkun perpendikulari mal-punt tal-kuntatt mal-blokka tal-karozzerija; jekk il-kontroll tal-istering ikun rota tal-istering, it-test ikun ripetut bl-iktar parti flessibbli tar-rota tal-istering perpendikulari ma’ dak il-punt tal-kuntatt. Fil-każ ta’ kontroll aġġustabbli tal-istering, iż-żewġ testijiet għandhom isiru bir-rota aġġustata għall-pożizzjoni normali indikata mill-manifattur jew, jekk dan ma jsirx, fin-nofs bejn il-limiti tal-firxa/iet tagħha tal-aġġustament.
         2.2.2.   Jekk il-vettura tkun armata b’tagħmir li jaġġusta l-inklinazzjoni u l-pożizzjoni tar-rota tal-istering, it-test għandu jsir bir-rota tal-istering fil-pożizzjoni normali tal-użu indikata mill-manifattur u meqjusa mil-laboratorju bħala rappreżentattiva fir-rigward tal-assorbiment tal-enerġija.
         2.2.3.   Jekk il-kontroll tal-istering ikun mgħammar b’borża tal-arja tar-rota mal-istering, it-test għandu jsir bil-borża tal-arja minfuħa Fuq talba tal-manifattur u bil-kunsens tas-servizz tekniku, it-test jsita’ jsir mingħajr il-borża tal-arja minfuħa.
         2.3.   Il-blokka tal-karozzerija
         Il-blokka tal-karozzerija għandu jkollha l-għamla, id-dimensjonijiet, il-massa u l-karatteristiċi li jidhru fl-Appendiċi ta’ dan l-Anness.
         2.3.1.   Dawn li ġejjin huma linji gwida addizzjonali u mhux obbligatorji għall-proprjetajiet mekkaniċi tal-blokka tal-karozzerija:
         
                     (a)
                  
                  
                     Ir-rata tat-tagħbija waqt il-kejl tal-ebusija: 250 ± 50 mm/min;
                  
               
                     (b)
                  
                  
                     Iċ-ċentru tal-gravità: 551,2 ± 6 mm mill-parti ta’ fuq tal-blokka tal-karozzerija;
                  
               
                     (c)
                  
                  
                     Il-mument tal-inerzja madwar l-assi laterali miċ-ċentru tal-gravità:
                     2,26 ± 0,23 kg x m2.
                  
               2.4.   Kejl tal-forzi
         2.4.1.   Għandu jsir il-kejl tal-forza massima, li taġixxi orizzontalment u b’mod parallel mal-assi lonġitudinali tal-vettura, applikata għall-blokka tal-karozzerija permezz tal-impatt mal-kontroll tal-istering.
         2.4.2.   Din il-forza tista’ titkejjel direttament jew indirettament jew jista’ tiġi kkalkulata mill-valuri rrekordjati waqt it-test.
         2.5.   Il-propulsjoni tal-blokka tal-karozzerija
         2.5.1.   Jista’ jintuża kull metodu ta’ propulsjoni, diment li meta l-blokka tal-karozzerija tolqot il-kontroll tal-istering, din tkun ħielsa minn kull konnessjoni mat-tagħmir ta’ propulsjoni. Il-blokka tal-karozzerija għandha tolqot dan il-kontroll wara trajettorja bejn wieħed u ieħor dritta, parallela mal-assi loġitudinali tal-vettura.
         2.5.2.   Il-punt H tal-blokka tal-karozzerija, indikat b’marka speċjali, għandu jkun aġġustat b’tali mod li qabel l-impatt ikun fuq pjan orizzontali li jgħaddi mill-punt R kif indikat mill-manifattur tal-vettura.
         2.6.   L-ispid
         Il-blokka tal-karozzerija għandha tolqot il-kontroll tal-istering bi spid ta’ 24,1 km/h + 1,2 (15 mph + 0,8) madankollu, jekk it-test ikun sar bi spid tal-impatt ogħla u l-kontroll ikun laħaq ir-rekwiżiti stabbiliti, it-test għandu jitqies bħala sodisfaċenti.
         2.7.   L-istrumenti tal-kejl
         2.7.1.   L-istrumenti użati biex jitkejlu l-parametri msemmija fil-paragrafu 5.2 ta’ dan ir-Regolament għandhom jippermettu li jsir kejl b’din il-preċiżjoni:
         2.7.1.1.   L-ispid tal-blokka tal-karozzerija: sa 2 fil-mija;
         2.7.1.2.   Ħin irrekordjat: sa 1/1 000 sekonda;
         2.7.1.3.   Il-bidu tal-impatt (punt żero) fil-mument tal-ewwel kuntatt tal-blokka tal-karozzerija mal-kontroll tal-istering għandu jkun identifikat fuq ir-rekordings u l-films użati biex ikunu analizzati r-riżultati tat-test.
         2.7.1.4.   Il-kejl tal-forza
         L-istrumenti użati għandhom ikunu konformi mal-ISO 6487: 1987 diment li ma jkunx speċifikat mod ieħor f’dan ir-Regolament.
         
                     2.7.1.4.1.
                  
                  
                     Bi transducers tat-tagħbija mdaħħla fuq is-sistema tal-istering:
                     Il-klassi tal-estensjoni tal-kanal (CAC) għandha tkun 1 960 daN (2 000 kg) u l-klassi tal-frekwenza tal-kanal għandha tkun 600.
                  
               
                     2.7.1.4.2.
                  
                  
                     B’aċċellerometri u bi transducers tat-tagħbija mdaħħla fuq il-blokka tal-karozzerija: Żewġ aċċellerometri unidirezzjonali għandhom jitqiegħdu b’mod simetriku fil-pjan trasvers taċ-ċentru tal-gravità tal-blokka tal-karozzerija. Il-klassi tal-estensjoni tal-kanal (CAC) għandha tkun 60 g u l-klassi tal-frekwenza tal-kanal għandha tkun 180 metodi oħra fir-rigward tan-numru u l-pożizzjonar tal-aċċellerometri tal-kejl għandhom ikunu permessi, bħal ngħidu aħna billi jkun diviż l-apparat tat-test f’partijiet separati fiċ-ċentru tal-gravità fejn jitqiegħdu l-aċċellerometri biex ikejlu l-aċċellerazzjoni b’mod orizzontali u paralleli mal-assi lonġitudinali tal-vettura.
                     Il-forza riżultanti għandha tkun il-forza korrispondenti għall-massimu tal-għadd totali tal-forzi kkalkulati jew imkejla direttament għal kull parti tal-blokka tal-karozzerija.
                  
               2.8.   It-temperatura ambjentali: stabilizzata bħala 20 °C ± 5 °C.
         3.   IR-RIŻULTATI
         3.1.   Wara t-test, il-ħsara mġarrba mill-mekkaniżmu tal-istering għandha tkun żgurata u deskritta f’rapport bil-miktub; mill-inqas għandu jittieħed ritratt wieħed tad-dehra mill-ġenb u wieħed minn quddiem taż-żona tal-“kontroll tal-istering/kolonna tal-istering/panil tal-istrumenti”.
         3.2.   Il-valur massimu tal-forza għandu jitkejjel jew jiġi kalkulat kif jidher fil-paragrafu 2.4.
         
            Appendiċi
            
               Il-blokka tal-karozzerija
            
            
               
            Test ta 'immaġni
            
               (Massa: 34–36 kg. Blokka korporja bl-għamla tar-ras, 50 perċentili)
               Rata tal-molla: 105-140 N/mm
               Is-sider jitgħabba bi travu ta' 100 mm kif jidher, 90o mal-assi lonġitudinali tal-blokka u parallel mal-pjanċa ta' wara. It-tagħbija titkejjel meta t-travu jkun mexa 12,7 mm fil-blokka korporja.
               Materjal qisu gomma imqiegħed u mwaħħal bit-tejp mal-pjanċa ta' wara.
               Dimensjonijiet f'mm
            
         
      
      
         ANNESS 5
         
            IT-TEST TAL-FORMA TAR-RAS
         
         1.   GĦAN
         Dan it-test għandu l-għan li jivverifika jekk il-kontroll tal-istering jilħaqx ir-rekwiżiti stabbiliti fil-paragrafu 5.3 ta’ dan ir-Regolament.
         2.   INSTALLAZZJONIJIET, PROĊEDURI U STRUMENTI TAL-KEJL
         2.1.   Ġenerali
         
                  
                     2.1.1.
                  
                  
                     Il-kontroll tal-istering għandu jkun ittestjat bix-xtur inklużi.
                  
               
                  
                     2.1.2.
                  
                  
                     Jekk il-kontroll tal-istering ikun mgħammar b’borża tal-arja mar-rota tal-istering, it-test għandu jsir bil-borża tal-arja minfuħa. Fuq talba tal-manifattur u bil-kunsens tas-servizz tekniku, it-test jsita’ jsir mingħajr il-borża tal-arja minfuħa.
                  
               2.2.   It-twaħħil tal-kontroll tal-istering meta tintalab approvazzjoni tal-kontroll tal-istering relatata mal-approvazzjoni tal-vettura.
         
                  
                     2.2.1.
                  
                  
                     Il-kontroll għandu jitwaħħal mas-sezzjoni ta’ quddiem tal-vettura li tinkiseb billi tinqatal-karozzerija trasversalment fil-livell tas-sedili ta’ quddiem, u possibbilment billi jitneħħew is-saqaf, il-windscreen u l-bibien.
                     Din is-sezzjoni għandha titwaħħal b’mod riġidu mal-bank tat-test, b’tali mod li ma tiċċaqlaqx waqt l-impatt tal-forma tar-ras.
                     It-tolleranza fuq l-angolu tal-mounting tal-kontroll għandha tkun ± 2 gradi tal-angolu tad-disinn.
                  
               
                  
                     2.2.2.
                  
                  
                     Madankollu, fuq talba tal-manifattur u bi qbil mas-servizz tekniku, il-kontroll tal-istering jista’ jitwaħħal ma’ struttura li tixbah il-mounting tal-mekkaniżmu tal-istering diment li, meta mqabbel mal-assemblaġġ reali tas-“sezzjoni ta’ quddiem tal-karozzerija/mekkaniżmu tal-istering”, l-assemblaġġ tal-“istruttura/mekkaniżmu tal-istering” ikollu:
                     
                                 2.2.2.1.
                              
                              
                                 L-istess layout ġeometriku,
                              
                           
                                 2.2.2.2.
                              
                              
                                 Riġidità akbar.
                              
                           
               2.3.   It-twaħħil tal-kontroll tal-istering meta tintalab approvazzjoni biss tal-kontroll tal-istering.
         Il-kontroll tal-istering għandu jkun ittestjat bix-xtur inklużi. Il-kontroll tal-istering irid ikollu spazju tal-kollass minimu ta’ 100 mm bejn il-kontroll tal-istering u l-bank tat-test Ix-xaft tal-istering għandu jitwaħħal b’mod sod mal-bank tat-test b’tali mod li x-xaft tal-istering ma jiċċaqlaqx waqt l-impatt (ara l-Figura 1).
         
                  
                     2.3.1.
                  
                  
                     Madankollu, fuq talba tal-manifattur, it-test jista’ jsir fil-kundizzjonijiet speċifikati fil-paragrafu 2.2 hawn fuq. F’dan il-każ, l-approvazzjoni tkun valida biss għat-tip(i) speċifikat(i) tal-vettura/i.
                  
               3.   L-APPARAT TAT-TEST
         3.1.   Dan l-apparat jikkonsisti f’impattur lineari kompletament iggwidat, riġidu, b’massa ta’ 6,8 kg. Il-wiċċ tiegħu tal-impatt huwa emisferika b’dijamteru ta’ 165 mm.
         3.2.   Il-forma tar-ras għandha tkun mgħammra b’żewġ aċċellerometri li kapaċi jkejlu l-valuri fid-direzzjoni tal-impatt.
         3.3.   L-istrumenti tal-kejl
         
                  
                     3.3.1.
                  
                  
                     L-istrumenti tal-kejl użati għandhom ikunu konformi mal-ISO 6487: 1987. Barra minn hekk, dawn għandu jkollhom dawn il-karatteristiċi:
                  
               
                  
                     3.3.2.
                  
                  
                     L-aċċellerazzjoni:
                     Il-klassi tal-estensjoni tal-kanal (CAC) għandha tkun 150 g
                     Il-klassi tal-frekwenza tal-kanal (CFC) għandha tkun 600 Hz.
                  
               
                  
                     3.3.3.
                  
                  
                     L-ispid
                     Preċiżjoni sa ± 1 fil-mija.
                  
               
                  
                     3.3.4.
                  
                  
                     Ħin irrekordjat
                     L-istrumenti għandhom jippermettu l-azzjoni li trid tiġi rrekordjata mill-bidu sat-tmiem u l-kejl għandu jsir bi preċiżjoni ta’ wieħed minn elf ta’ sekonda. Il-bidu tal-impatt fil-mument tal-ewwel kuntatt bejn l-impattur u l-kontroll tal-istering għandu jkun innutat fuq ir-rekordings użati biex ikun analizzat it-test.
                  
               4.   IL-PROĊEDURA TAT-TEST
         4.1.   Il-pjan tal-kontroll tal-istering għandu jkun perpendikulari mad-direzzjoni tal-impatt.
         4.2.   Għandhom ikunu impattati massmu ta’ erba’ pożizzjonijiet u minimu ta’ tliet pożizzjonijiet fuq kull tip ta’ rota ta’ kontroll tal-istering għal kull impatt għandu jintuża kontroll tal-istering ġdid. Fl-impatti suċċessivi, l-assi assjali tal-impattur għandu jkun f’linja ma’ wieħed minn dawn il-punti li ġejjin:
         
                     4.2.1.
                  
                  
                     Iċ-ċentru tal-boxxla tal-kontroll tal-istering;
                  
               
                     4.2.2.
                  
                  
                     Il-minċott tal-aktar magħżel iebes jew l-aktar appoġġat mat-tarf ta’ ġewwa tar-rimm tal-kontroll tal-istering;
                  
               
                     4.2.3.
                  
                  
                     Il-punt tan-nofs tal-iqsar żona mhux appoġġata tar-rimm tal-kontroll tal-istering li ma fihiex magħżel meta tintlaqat mill-forma tar-ras;
                  
               
                     4.2.4.
                  
                  
                     Fuq id-diskrezzjoni tal-awtorità tal-approvazzjoni tat-tip, il-pożizzjoni tal-“agħar każ” fuq il-kontroll tal-istering.
                  
               4.3.   L-impattur għandu jolqot il-kontroll tal-istering b’veloċità ta’ 24,1 km/h; din il-veloċità għandha tinkiseb sempliċement bl-enerġija tal-propulsjoni jew bl-użu ta’ tagħmir addizzjonali ta’ propulsjoni.
         5.   IR-RIŻULTATI
         5.1.   Fit-testijiet li jsiru skont il-proċeduri ta’ hawn fuq, ir-rata ta’ diċellerazzjoni tal-impattur għandha titqies bħala l-medja simultanja tal-kejl taż-żewġ diċellerometri.
         6.   PROĊEDURI EKWIVALENTI
         6.1.   Jistgħu ikunu permessi testijiet alternattivi fuq id-deskrizzjoni tal-Awtorità tal-Approvazzjoni tat-Tip diment li tista’ tintwera ekwivalenza mad-dokumenti tal-approvazzjoni għandu jinhemeż rapport li jiddeskrivi l-metodu użat u r-riżultati li nkisbu.
         6.2.   Ir-responsabbiltà li tintwera ekwivalenza tal-metodu alternattiv għandha tkun f’idejn il-manifattur jew l-aġent tiegħu li jixtieq juża dan il-metodu.
         
            Figura 1a
         
         
            L-istruttura tat-test
         
         
            
         
            Figura 1b
         
         
            Il-kejl tar-riġidità tal-istruttura tat-test
         
         
            
      
      
         ANNESS 6
         
            IL-PROĊEDURA BIEX IKUNU DETERMINATI L-PUNT “H” U L-ANGOLU TAT-TORSO PROPRJU GĦALL-POŻIZZJONIJIET TA’ BILQIEGĦDA FIL-VETTURI BIL-MUTUR
             (1)
         
         
            (1)  Il-proċedura hija deskritta fl-Anness 1 tar-Riżoluzzjoni Konsolidata dwar il-Kostruzzjoni tal-Vetturi (RE.3) (id-dokument ECE/TRANS/WP.29/78/Rev.2).
         
            Appendiċi 1
            
               Deskrizzjoni tal-maġna tal-punt “H” tridimensjonali (il-magna 3D H) (1)
         
         
            Appendiċi 2
            
               Is-sistema tridimensjonali ta’ referenza (1)
         
         
            Appendiċi 3
            
               Dejta ta’ referenza dwar il-pożizzjonijiet ta’ bilqiegħda (1)
         
      
      
         ANNESS 7
         
            IL-PROĊEDURI TAT-TEST GĦALL-PROTEZZJONI TAL-OKKUPANTI TA’ VETTURI LI JAĦDMU BIL-QAWWA ELETTRIKA MINN VULAĠĠ GĦOLI U TIXRID TAL-ELETTROLIT
         
         Dan l-Anness jiddeskrivi l-proċeduri tat-test sabiex tintwera konformità mar-rekwiżiti tas-sikurezza elettrika li hemm fil-paragrafu 5.5. Pereżempju, il-kejl bil-megommetru jew bl-ossilloskopju huma alternattiva xierqa għall-proċedura deskritta hawn taħt għall-kejl tar-reżistenza għall-iżolazzjoni. F’dan il-każ, jista’ jkun meħtieġ li tiġi diattivata s-sistema fil-vettura tal-monitoraġġ tar-reżistenza għall-iżolazzjoni.
         Qabel isir it-test tal-impatt tal-vettura, il-vultaġġ tal-assemblaġġ b’vultaġġ għoli (Vb) (ara l-Figura 1) għandu jitkejjel u jiġi rrekordjat sabiex ikun konfermat li jkun fil-limiti tal-vultaġġ operattiv tal-vettura kif speċifikat mill-manifattur tal-vettura.
         1.   L-ISTRUTTURA U T-TAGĦMIR TAT-TEST
         Jekk tintuża l-funżjoni ta’ skonnettur ta’ vultaġġ għoli, il-kejl għandu jittieħed miż-żewġ naħat tat-tagħmir li jagħmel il-funzjoni ta’ diskonnessjoni.
         Madankollu, jekk l-iskonnettur ta’ vultaġġ għoli jkun integrali għar-RESS jew għas-sistema ta’ konverżjoni tal-enerġija, u l-assemblaġġ b’vultaġġ għoli tar-RESS jew is-sistema ta’ konverżjoni tal-enerġija tkun protetta skont il-protezzjoni IPXXB wara t-test tal-impatt, il-kejl jista’ jittieħed biss bejn it-tagħmir li jagħmel il-funzjoni ta’ diskonnessjoni u t-tagħbijiet elettriċi.
         Il-voltmetru użat f’dan it-test għandu jkejjel valuri DC u għandu jkollu reżistenza interna ta’ mill-anqas 10 ΜΩ.
         2.   JEKK JITKEJJEL IL-VULTAĠĠ, JISTGĦU JINTUŻAW DAWN L-ISTRUZZJONIJIET LI ĠEJJIN:
         Wara t-test tal-impatt, iddetermina l-vultaġġi tal-assemblaġġ b’vultaġġ għoli (Vb, V1, V2) (ara l-Figura 1).
         Il-kejl tal-vultaġġ ma għandux isir qabel 5 sekondi iżda mhux aktar tard minn 60 sekonda wara l-impatt.
         Din il-proċedura mhix applikabbli jekk it-test isir fil-kundizzjoni meta l-motopropulsiv elettriku ma jkunx enerġizzat.
         
            Figura 1
         
         
            Il-kejl ta’ Vb, V1, V2
            
         
         
            
         3.   IL-PROĊEDURA TA’ VALUTAZZJONI GĦAL ENERĠIJA ELETTRIKA BAXXA
         Qabel l-impatt, swiċċ S1 u reżistur ta’ sċarġjar magħruf Re jitqabbdu b’mod parallel mal-kapaċitanza rilevanti (ara l-Figura 2).
         Mhux qabel 5 sekondi u mhux aktar tard minn 60 sekonda wara l-impatt, is-swiċċ S1 għandu jingħalaq filwaqt li jitkejlu u jiġu rrekordjati l-vultaġġ Vb u l-kurrent Ie. Il-multiplikazzjoni tal-vultaġġ Vb u l-kurrent Ie għandu jiġi integrat fuq perjodu ta’ żmien, li jibda mill-mument meta jingħalaq is-swiċċ S1 (tc) sakemm il-vultaġġ Vb jiġi taħt il-limiti ta’ vultaġġ għoli ta’ 60 V DC (th). L-integrazzjoni riżultanti tkun daqs l-enerġija totali (TE) f’ġuls.
         
                     (a)
                  
                  
                     
                        
                     Meta Vb jitkejjel f’punt tal-ħin bejn 5 sekondi u 60 sekonda wara l-impatt u l-kapaċitanza tal-X-capacitors (Cx) tkun speċifikata mill-manifattur, l-enerġija totali (TE) għandha tiġi kkalkulata skont din il-formula li ġejja:
                  
               
                     (b)
                  
                  
                     
                        
                     Meta V1, V2 (ara l-Figura 1) jitkejlu f’punt tal-ħin bejn 5 sekondi u 60 sekonda wara l-impatt u l-kapaċitanzi tal-Y-capacitors (Cy1, Cy2) huma speċifikati mill-manifattur, l-enerġija totali (TEy1, TEy2) għandha tiġi kkalkulata skont dawn il-formuli li ġejjin:
                  
               
                     (c)
                  
                  
                     
                        
                     Din il-proċedura mhix applikabbli jekk it-test isir fil-kundizzjoni meta l-motopropulsiv elettriku mhuwiex enerġizzat.
                  
               
            Figura 2
         
         
            Eż. kejl tal-enerġija tal-assemblaġġ b’vultaġġ għoli maħżuna fl-X-capacitors
         
         
            
         4.   PROTEZZJONI FIŻIKA
         Wara t-test tal-impatt tal-vettura, kull parti li ddawwar il-komponenti b’vultaġġ għoli, għandha tinfetaħ, tiżżarma u titneħħa mingħajr ma tintuża għodda. Kull parti tal-madwar li tibqa’ għandha titqies bħala parti mill-protezzjoni fiżika.
         Is-Suba’ tat-Test Artikolat deskritt fil-Figura 1 tal-Appendiċi għandu jiddaħħal f’kull spazju jew fetħa tal-protezzjoni fiżika b’forza tat-test ta’ 10 N ± 10 fil-mija għall-valutazzjoni tas-sikurezza elettrika jekk isseħħ penetrazzjoni parzjali jew sħiħa tal-protezzjoni fiżika bis-Suba’ tat-Test Artikolat, is-Suba’ tat-Test Artikolat għandu jitqiegħed f’kull pożizzjoni kif speċifikat hawn taħt.
         Mill-pożizzjoni d-dritta, iż-żewġ ġogi tas-suba’ tat-test għandhom jiddawwar b’mod progressiv f’angolu sa 90 grad f’relazzjoni mal-assi tas-sezzjoni li tmiss mas-suba’ u għandhom jitqiegħdu f’kull pożizzjoni possibbli.
         Ostakli interni jitqiesu bħala parti mill-kaxxa.
         Jekk inhu xieraq, provvista b’vultaġġ baxx (ta’ mhux anqas minn 40 V u mhux aktar minn 50 V) għandha titqabbad f’serje ma’ lampa adattata, bejn is-Suba’ tat-Test Artikolat u l-live parts ta’ vultaġġ għoli fl-ostaklu jew fil-kaxxa għall-protezzjoni mill-elettriku.
         4.1.   Il-kundizzjonijiet ta’ aċċettanza
         Ir-rekwiżiti tal-paragrafu 5.5.1.3 għandhom jitqiesu li ntlaħqu jekk is-Suba’ tat-Test Artikolat deskritt fil-Figura 1 tal-Appendiċi ma jistax imiss il-live parts ta’ vultaġġ għoli.
         Jekk ikun meħtieġ tista’ tintuża mera jew fiberskopju sabiex issir spezzjoni jekk is-Suba’ tat-Test Artikolat imissx l-assemblaġġ b’vultaġġ għoli.
         Jekk dan ir-rekwiżit ikun verifikat b’ċirkwit ta’ sinjal bejn is-Suba’ tat-Test Artikolat u l-live parts ta’ vultaġġ għoli, il-lampa ma għandhiex tixgħel.
         5.   IR-REŻISTENZA GĦALL-IŻOLAZZJONI
         Ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku tista’ tintwera bil-kejl jew b’taħlita ta’ kejl u kalkolu.
         Dawn l-istruzzjonijiet li ġejjin għandhom jintużaw jekk ir-reżistenza għall-iżolazzjoni tintwera bil-kejl.
         Kejjel u rrekordja l-vultaġġ (Vb) bejn in-naħa negattiva u n-naħa pożittiva tal-assemblaġġ b’vultaġġ għoli (ara l-Figura 1):
         Kejjel u rrekordja l-vultaġġ (V1) bejn in-naħa negattiva tal-assemblaġġ b’vultaġġ għoli u x-xażi elettriku (ara l-Figura 1):
         Kejjel u rrekordja l-vultaġġ (V2) bejn in-naħa pożittiva tal-assemblaġġ b’vultaġġ għoli u x-xażi elettriku (ara l-Figura 1):
         Jekk V1 huwa akbar minn V2 jew daqsu, daħħal reżistenza magħrufa standard (Ro) bejn in-naħa negattiva tal-assemblaġġ b’vultaġġ għoli u x-xażi elettriku. Bl-Ro installat, kejjel il-vultaġġ (V1’) bejn in-naħa negattiva tal-assemblaġġ b’vultaġġ għoli u x-xażi elettriku tal-vettura (ara l-Figura 3): Ikkalkula r-reżistenza għall-iżolazzjoni (Ri) skont din il-formula:
         
             jew 
         Iddividi r-riżultat Ri, li huwa l-valur tar-reżistenza għall-iżolazzjoni elettrika (f’Ohms Ω) billi jinstab il-vultaġġ tal-operat tal-assemblaġġ b’vultaġġ għoli f’volts (V).
         
            
         
            Figura 3
         
         
            Il-kejl ta’ V1’
         
         
            
         Jekk V2 huwa akbar minn V1, daħħal reżistenza magħrufa standard (Ro) bejn in-naħa pożittiva tal-assemblaġġ b’vultaġġ għoli u x-xażi elettriku. Bl-Ro installat, kejjel il-vultaġġ (V2’) bejn in-naħa pożittiva tal-assemblaġġ b’vultaġġ għoli u x-xażi elettriku (ara l-Figura 4):
         Ikkalkula r-reżistenza għall-iżolazzjoni (Ri) skont din il-formula:
         
             jew 
         Iddividi r-riżultat Ri, li huwa l-valur tar-reżistenza għall-iżolazzjoni elettrika (f’Ohms Ω) billi jinstab il-vultaġġ tal-operat tal-assemblaġġ b’vultaġġ għoli f’volts (V).
         
            
         
            Figura 4
         
         
            Il-kejl ta’ V2’
         
         
            
         
            Nota: Ir-reżistenza magħrufa standard Ri (Ω) għandha tkun il-valur tar-reżistenza għall-iżolazzjoni minima meħtieġa (Ω/V) multiplikata bil-vultaġġ operattiv tal-vettura 20 fil-mija mhux meħtieġ li l-valur ta’ Ro ikun eżatt dan il-valur minħabba li l-ekwazzjonijiet huma validi għal kwalunkwe Ro; madankollu, valur ta’ Ro f’din il-firxa għandu jagħti soluzzjoni tajba għal kejl tal-vultaġġi.
         6.   TIXRID TAL-ELETTOLIT
         Għandu jkun applikat kisi xierqa, jekk meħtieġ, għall-protezzjoni fiżika sabiex ikun konfermat kull tixrid tal-elettrolit mir-RESS wara t-test tal-impatt.
         Diment li l-manifattur ma jipprovdix mezz biex issir differenza bejn it-tixrid ta’ likwidi differenti, kull tixrid tal-likwidi għandu jitqies bħala tal-elettrolit.
         7.   IR-RITENZJONI TAR-RESS
         Il-konformità għandha tkun determinata bi spezzjoni viżwali.
         
            Appendiċi
            Is-Suba’ tat-Test Artikolat (IPXXB)
            
               Figura 1
            
            
               Is-suba’ tat-test artikolat
            
            
               
            Materjal: metall, ħlief meta speċifikat mod ieħor
            Dimensjonijiet lineari f’millimetri
            Tolleranza fuq id-dimensjonijiet mingħajr tolleranza speċifika:
            
                        (a)
                     
                     
                        Fuq l-angoli: 0/–10°
                     
                  
                        (b)
                     
                     
                        Fuq id-dimensjonijiet lineari sa 25 mm: 0/– 0,05 mm, aktar minn 25 mm: ± 0,2 mm
                     
                  Iż-żewġ minċotti għandhom jippermettu moviment fl-istess pjan u l-istess direzzjoni f’angolu ta’ 90° b’tolleranza minn 0 sa + 10°.